29 ноябрь, 2020, 17:29\nМураббийнинг ишончи катта.\nCoca-Cola Суперлиганинг 25-туридаги “Андижон” – “Қўқон-1912” (0:1) баҳсидан сўнг мезбонлар бош мураббийи Отабек Ғуломхўжаев қуйидагиларни айтди:\n- Мағлубиятдан кейин нима дейишим мумкин? Жамоангиз ёш болаларча хато қилгандан кейин...барчасига тайинлагандик, рақиб қарши ҳужумга ўтиб кетиши ва пенальти ишлаши мумкин, эхтиёт бўлинглар, дея уқтиргандик. Бу ўйинга тайёргарлик кўргандик. Аммо бугун футболчилар ўша тайёргарлигимизнинг 10 фоизини ҳам бажара олмадилар. Бу ўйиндаги мағлубиятнинг айбини ўз зиммамга оламан.\n- Ўйин чоғида “Бухоро”нинг ҳам натижасидан хабардор бўлиб турдингизми?\n- Сухандон ўйин натижасини айтиб турди. Лекин ўша ўйинга жиддий қарамадик. Фақат ўзимизнинг учрашувга эътибор қаратдик. Бировнинг ўйинига қараб ўйнамаслик лозим. Лекин қисқа муддат ичида жамоамизнинг натижаларини яхшилаб юборадиган сеҳргар эмасмиз. Футболчиларнинг машғулотлардаги ҳаракатлари яхши, бироқ ўйнга чиққанда уларни таний олмай қоляпмиз. Биз ўзимизнинг ўйинларимизни ютишимиз керак, тамом. Интрига сақланиб қолди. Фақат бу ёғига чиройли интрига-да, борасан, чемпион билан ўйнайсан! Бошқа иложимиз йўқ, охиригача курашамиз.\n- Кўпчилик “Андижон”нинг катта эҳтимол билан про-лигада 2-ўрин эгаси билан плей-оффда қатнашишини тахмин қиляпти. Бунга нима дейсиз?\n- Ҳали бу ҳақида ўйламадик. Ҳар бир мураббий жамоасини ғалаба учун тайёрлайди. Тўғри, “Пахтакор” чемпион, ҳурмат қиламиз. Биз бу учрашувга максимал тайёрланамиз. Охирги турдаги интрига кучли бўлади. Агар биз охирги турда ютсак ва “Сурхон” ютқазса, плей-офф ҳақида ҳам ўйламаймиз. Андижонлик мухлислар олдида юзимиз ёруғ бўлиши учун жамоани олиб қолишимиз керак. Худо хоҳласа, “Андижон”ни Суперлигада сақлаб қоламиз.\n- “Андижон”га келганингизда клубни сақлаб қолишга қанчалик ишончингиз бор эди?\n- Ишонч бўлмаганди, клубга келмасдим. Бу таклиф устида тўрт кун ўйладим. 9 та ўйинини ухламасдан кўриб чиқдим. Ичкаридаги муҳитда муаммолар борлигини билгандим. Ҳаммасини гаплашдик. Бизда ёшлар бор, аммо улар тўртта ўйиндаги босимга тайёр эмас. Менда эса бор-йўғи захирадан майдонга тушиб ўйинни кучайтириши мумкин бўлган иккитагина ўйинчи бор – Сирож Мелиев билан Қаҳрамон Баҳодиров. Асосан битта таркиб ўйнаяпти. Йигитлар билан нимадир қилса бўлади, лекин хатоларни камайтириш учун вақт кам. Барибир бизда ички ишонч кучли. Клубнинг футболчилардан ҳеч қанақа қарзи йўқ, шунга ҳайронман. Бир кам дунё. Баъзи жамоаларда қарздорлик бор, аммо ўйинчилари жон-жаҳди билан курашишяпти. Бизда машғулотларда ҳаммаси яхши. Омад билан боғлайдиган бўлсак, Худо буни ҳаракат қилганларга беради. Бошида айрим танишлар қаерга кетяпсан, қандай юрак билан кетяпсан дейишди. Одам қилган ишни одам қилади. Биз охиригача курашамиз, ҳали умид сўнгани йўқ.\n- Бугун Фарҳод Соҳибжоновни асосий таркибда майдонга туширишингиз қанчалик тўғри бўлди?\n- У машғулотларда ўзини яхши кўрсатади. Илгари терма жамоада мен билан бирга ишлаган. Бир неча йилдан бери биламан. Уни позициясида Муҳаммадали Йўлдошев бор эди. Аммо у асосан укол билан ўйнаб келаётганди. Фарҳод бошида ҳаяжонланди, кейин ўйинга киришиб кетди. Унинг келажаги порлоқ. Келаси йилдан ўринбосарлар таркибини ёшартирамиз.\n- Жамоа про-лигага тушиб кетса, яна ишлашга тайёрмисиз?\n- Қийин вазиятда қабул қилдим ва қийин ҳолатда ташлаб кетмайман, бу ҳақида ўйламаяпман ҳам. Тўғри, айбдорлик ҳисси бўлади. Аммо келаси йилга режаларни гапиришга эрта. “Пахтакор” билан учрашувда яхши натижа кўрсатамиз, клубни тушиб кетишига йўл қўймаймиз.


Самарқандда Франциянинг фахрий консуллиги очилди - xabar.uz\n16.04.2019 14:39 0 1142\nФранциянинг Европа ва ташқи ишлар бўйича вазири ҳузуридаги давлат котиби Жан–Батист Лемуан бошчилигидаги делегация 16 апрель куни Самарқандга келди. Бу ҳақда ЎзА ёзмоқда.\nДелегация аъзолари Самарқанд шаҳрида ташкил этилган Франциянинг фахрий консуллигини очилишида қатнашган.\nСамарқанд вилояти ҳокими Э.Турдимов билан учрашувда Ўзбекистон ва Франция ўртасида савдо-иқтисодий, маданий-гуманитар ва бошқа соҳаларда алоқаларнинг тобора ривожланиб бораётгани таъкидланган.\nЭслатиб ўтамиз, Ўзбекистон президенти фармонига кўра Франция фуқаролари Ўзбекистон ҳудудига тегишли визани расмийлаштирмасдан 30 кунгача киришлари мумкинлиги белгиланган эди.\nФранция Самарқанд консуллик


Эри уриб қўлини синдириб, ахлатли памперс едирган аёл муаммосини мулозимлар бости-бости қилмоқчи\nЭри томонидан аёвсиз калтакланиб, боласининг ахлати тўла уч кунлик памперсни ейишга мажбурланган самарқандлик 25 ёшли Мустаҳкамнинг дўппослангани видеоси тарқалганидан сўнг 5 сентябрь куни Самарқанд шаҳри ҳокимлиги бу ҳақда хабар берди.\nРасмий хабарга кўра, Самарқанд ИИБ эри томонидан аёвсиз калтакланган аёлни ўз ҳимоясига олган. Уни иш билан таъминлаб, янги уй олишида ҳам кўмаклашишини ваъда қилган.\nМустаҳкам тиббиёт коллежида ўқиган, ҳамшира, тўртта тилни билади. Шаҳар ҳокимлиги аёл бир неча йилдан бери таҳқир, хўрланишлар остида яшаб келса-да, бирор марта на маҳаллага ва на бошқа ташкилотга мурожаат қилмаганлиги боис, бу оила нотинч оила сифатида рўйхатда турмаслигини билдирган.\n«Қайнона-қайнотаси келини ҳақида жуда яхши фикрда. Уларнинг айтишича, ўша куни келини огоҳлантирмай қариндошиникида қолиб кетган. Жанжал шундан келиб чиққан», дейилади ҳокимлик ахборотида.\nБундан аввал тармоқда аёлнинг эри томонидан аёвсиз калтакланаётгани, ҳатто ўша хонадондаги итнинг ҳам аёлга раҳми келиб ҳимоя қилишга урингани акс этган видео тарқалган эди.\nВоқеаларни ёритиб келаётган блогер Ақида Хоним 3 сентябрь куни олган видеосида Мустаҳкам 2018 йили эри уни уриб, мажбурлаб уч кунлик ахлатли памперсни едиргани ҳақида ҳикоя қилади:\n«Емайман» деганимда, графин билан бошимнинг орқасига уриб, «Ейсан!» деб мажбурлади… Уриб-уриб едирди, қусганимни ҳам едирди. «Сен ёлғондан қусяпсан, қусганингни ҳам ейсан», деб едирганди», дейди аёл.\nЖорий йилнинг 5 сентябрь кун Ақида Хоним навбатдаги жонли ёйинида Самарқанд шаҳри ҳокимлиги вакиллари жабрланувчи аёлни оиласи билан яраштириш учун унга босим ўтказа бошлагани, бунинг учун айрим масъуллар ҳатто аёлнинг қайнотасидан пул олганини таъкидлаб ўтган.\n«Умуман қайтмайман, бормайман, чунки у ердан менинг ўлигим чиқади, мен болаларим учун яшашим керак», дейди калтакланган аёл блогерга берган интервьюсида.\nЎзбекистонда аëлларга қарши зўравонлик кўлами аниқ ўрганилган эмас. Ўтган ҳафта охирида Андижоннинг Марҳамат туманида яшайдиган қиз қўшниси тарафидан зўравонлик нишони бўлгани ортидан ўз жонига қасд қилган эди.\ndata-title="Эри уриб қўлини синдириб, ахлатли памперс едирган аёл муаммосини мулозимлар бости-бости қилмоқчи" data-description="<!-- wp:paragraph --> <p>Эри томонидан аёвсиз калтакланиб, боласининг ахлати тўла уч кунлик памперсни ейишга мажбурланган самарқандлик 25 ёшли Мустаҳкамнинг дўппослангани ..." data-image="https://eltuz.com/wp-content/uploads/2020/09/rasm4297753-scaled.jpg" data-url="https://eltuz.com/video/214989/" data-services="facebook,odnoklassniki,twitter,telegram" data-counter="ig">\nТожикистонда тожикча исмлар ҳақидаги қонун кучга кирди\nТожикистон Президенти Имомали Раҳмон янги туғилган чақалоқларни «тожикларнинг миллий маданиятига бегона» туркий сўзлар билан исм қўйишни тақиқлайдиган қонунни имзолади ...\n28 октябр 2015\nСуткалаб свет ёнмайдиган, газ ўтказилган ҳолатда, газни трубасидан ҳаво ҳам кемайдиган қишлоқда, движок ёқиб ўтирганизда, хаёлингизни бўлиб, телевизордан ёнаётган ...\n“Элтуз”нинг Ўзбекистон Республикаси Ҳарбий прокуратурасидаги бир-биридан мустақил манбаларига кўра, бу ташкилот раҳбариятида Баҳодир Худойбердиев деган “золим ва ўзбошимча ўринбосар” ...


Сирдарёда ноёб ҳисобланган аждар дарахтлари экилмоқда - Халқ сўзи\nСирдарёда ноёб ҳисобланган аждар дарахтлари экилмоқда\n14:32 12 Сентябр 2018 Жамият\n“ХАЛҚ СЎЗИ ONLINE”. Аҳмадали Шерназаров/Сирдарё. “М-34”-“Тошкент — Душанбе” автомобиль йўлининг Сирдарё вилояти ҳудудидаги 99-101 километр масофаси четига аждар дарахти ниҳоллари ўтқазилмоқда. Бу ишни Гулистон шаҳрилик тадбиркор Тўлқин Умаров амалга оширмоқда.\n“Павловния”деб номланган, “дарахтлар маликаси” деб таъриф берилган мазкур дарахтнинг фойдали хусусиятлари кўп. У бир вақтнинг ўзида ҳам жуда чиройли манзарали, ҳам юқори сифатли қурилиш материали берувчи ноёб дарахт саналади. Гулининг нектари эса энг тотли ва ифорли асал манбаи ҳисобланади. Яна аждар гулларидан дунёдаги қимматбаҳо парфюмерия маҳсулотлари учун зарур бўлган компонент ҳам олинар экан.\nФото: “ХАЛҚ СЎЗИ ONLINE”\nЛекин бу хали ҳаммаси эмас. Хусусан, аждар дарахти жуда тез ўсади. У дастлабки 3 йилда йилига 5 метргача бўй чўзса, кейинги шунча вақтда бу кўрсаткич ўртача 3 метрни ташкил этади ва баландлиги 20-25 метрга етади. Баргларининг диаметри 60-70 сантиметр бўлиб, улар турдошларига нисбатан 20 баравар кўп кислород “ишлаб чиқаради”. Шу билан бирга ҳаводаги чанглар ва транспорт воситаларидан чиқадиган заҳарли газларни ютиш орқали экологик мусаффоликни таъминлашга ҳам хизмат қилади. Аждар дарахти ёғочининг 1 куб метри Европа бозорида 300 евро атрофида баҳоланиши ҳақида ҳам маълумотлар бор. Бу нарх одатдагиларникига нисбатан анча қиммат. Ёки бир туп терак 6 йилда 60-70 минг сўм даромад келтирса, битта аждар дарахтидан 200 АҚШ доллари миқдорида фойда олиш мумкин экан.\n“Биологман. Кўпдан буён павловния ўстиришга қизиқиб юрар эдим. Бу ниятимни амалга оширишда Япониядаги компанияларидан бирида ишлаётган танишим Абай Калонов яқиндан ёрдам берди. У илтимосимга кўра, Япониядан бир неча дона ана шу дарахт ниҳолини жўнатди. Кўчатларни шу йил кўкламида ҳовлимга ўтқаздим. Экканимда йирик помидор кўчатидек бўлган ниҳоллар ақл бовар қилмас даражада жуда тез ўсаяпти. Энди эса йирик плантация қилиш ҳаракатидаман. Катта автомобиль йўли ёқасидан ажратиб берилган ерларга ўтқазилаётган махсус тувакларда ўстирилган кўчатларни Тошкентдан олиб келаяпмиз. Келгусида бундан-да катта майдонларда аждар дарахтзорлари қилишни режалаштириб қўйганман”, - дейди тадбиркор Тўлқин Умаров.


Пандоранинг оғзи очилиши, энг кўп журналисти ўлдирилган нашр учун Нобел ва ўзгармаётган Афғонистон. Ҳафта хабарлари дайжести\n21:41 / 10.10.2021\nПандора ҳужжатларида МДҲ ҳудудидан кимлар бор? Муратовга Нобел берилиши нега рус мухолифатини норози қилди? Ҳокимият толиблар қўлига ўтса ҳам нега мамлакатда тинчлик ўрнатилмаяпти? Kun.uz якунланган ҳафтанинг трендда бўлган асосий мавзуларини эслайди.\nПандора ҳужжатлари — ҳафтанинг энг шов-шувли янгилиги\nДунё раҳбарлари, сиёсатчилар ва миллиардерларнинг махфий бойликлари ҳамда молиявий ҳужжатларини фош этган «Пандора ҳужжатлари» якунланган ҳафтани тарихга муҳрлаган воқеа бўлди. Ҳужжат бутун дунё интернет фойдаланувчилари орасида кенг муҳокама қилинди: ҳамма ўз давлатининг сиёсатчиларини излади, фикр билдирди ва бу ҳужжатнинг эълон қилиниши Чехиядаги сайлов натижасига ҳам маълум даражада таъсир кўрсатди.\n3 октябрь куни Суриштирувчи журналистлар халқаро консорциуми «Пандора ҳужжатлари»ни эълон қилди. «Пандора архиви»дан жами 12 миллион ҳужжат ўрин олган. Офшор схемаларга дунё сиёсатчилари, кўплаб амалдорлар ва шоу-бизнес юлдузларининг алоқаси борлиги аниқланган. Унда британиялик тадбиркор, телекоммуникация магнати ва Буюк Британия консерватив партиясининг йирик донорларидан бири Муҳаммад Амерсининг Ўзбекистон билан алоқаси қайд этилган. У 2007-2013 йилларда Швециянинг Telia компанияси маслаҳатчиси бўлган. Ушбу компания коррупцияга қарши тергов доирасида АҚШ ва Нидерландия расмийларига 965 миллион доллар тўлаган.\nСиздирилган маълумотларга кўра, 2010 йилда Швециянинг Теlia компанияси маслаҳатчиси бўлиб ишлаган Муҳаммад Амерси оффшор ширкатга 220 миллион доллар тўлов ўтказиш жараёнида иштирок этган. Ушбу оффшор ширкатни эса Ўзбекистоннинг биринчи президенти Ислом Каримовнинг катта қизи Гулнора Каримова назорат қилган. АҚШ ҳукумати ушбу тўловни «220 миллион долларлик пора» сифатида эътироф этган. Теlia ўша пайтда Ўзбекистондаги фаолияти учун янги рухсатнома олишга интилаётган бўлган.\nАрхивда дунёнинг бошқа машҳур сиёсатчилари ҳам учрайди. Масалан, Буюк Британия собиқ бош вазири Тони Блэр, Покистон бош вазири Имрон Хон, Чехия ҳукумати раҳбари Андрей Бабиш, Иордания қироли Абдулла II, Озарбойжон президенти Илҳом Алиевнинг оиласи, Украина президенти Владимир Зеленский ва Қозоғистоннинг биринчи президенти Нурсултон Назарбоев шулар жумласидан.\n1999 йилда Қозоғистонда Нурсултон Назарбоевнинг иккинчи норасмий рафиқаси - Асел Курманбаева борлиги ҳақида миш-мишлар тарқалган. Ўшанда 18 ёшда бўлган Асел «Мисс Қозоғистон» гўзаллик танловида ғолиб чиққанди. Қозоғистонда фарзандларга бобонинг эмас балки отанинг исмини фамилия сифатида бериш кўп учрайди, янгиликлар сайтларида эълон қилинган хабарларда Курманбаевнинг ўғиллари Нурсултонўғли насабини олгани маълум бўлган. Пандора ҳужжатларида Курманбаеванинг қозоғистонлик олигархлардан ҳеч қандай тижорий фаолият олиб бормаган компаниянинг 30 миллион долларлик акцияларини қабул қилиб олгани фош бўлди. Бундан ташқари, Курманбаеванинг фирмалари Назарбаев фонди билан тижорий алоқада бўлган: бир неча ҳолатларда икки томон деярли ҳамкорликда бизнес олиб борган.\nОзарбойжон президенти Илҳом Алиев ва унинг оиласи ўз мамлакатини талон-торож қилишда айбланган. Сўнгги йилларда Алиевлар ва уларнинг яқин шериклари Буюк Британияда 400 миллион фунт стерлингдан зиёд мулкий битимлар тузишган. Хусусан, президентнинг 11 ёшли ўғли Ҳайдар Алиев учун Лондонда 33 млн долларлик мулк харид қилинган. Майфейрдаги яна бир бино эса Илҳом Алиев оиласига тегишли Mallnick Holdings томонидан сотиб олинган ва бир ой ўтиб мулк Алиевлар билан оилавий яқин алоқалари бор Гайдар компанияси томонидан қайта харид қилинган.\nУкраина президенти Владимир Зеленский 2012 йилда «Квартал 95» студиясидаги ҳамкорлари билан офшор фирмалар тармоғини ташкил қилгани ҳақида маълумотлар берилди. Бу ишлар маблағларни ҳукумат ва жиноий гуруҳлардан ҳимоя қилиш мақсадида амалга оширилган. Тармоқни айни вақтда Украина хавфсизлик хизмати раҳбари ҳисобланган Иван Баканов бошқарган бўлиши мумкин. Юқорида қайд этилган компаниялар орқали Зеленскийнинг ҳамкорлари Лондондан бир неча квартира харид қилган. Зеленский президентликка сайланишидан аввалроқ Британиянинг Виржиния оролларида рўйхатдан ўтган Maltex Multicapital Corp. асосий фирмасидаги оилавий улушни ўзининг «Квартал»даги кўп йиллик ҳамкори Сергей Шефирга сотган ва у айни пайтда президентнинг биринчи ёрдамчиси ҳисобланади.\nРоссия президенти Владимир Путиннинг учинчи қизини дунёга келтиргани тахмин қилинадиган Светлана Кривоногих ҳам ҳужжатларда эслаб ўтилган. Шунингдек, ушбу архивда «Первий канал» бош директори Константин Эрнст, «Ростех» оиласи раҳбари Сергей Чемезов, президент администрацияси раҳбари Антон Вайно ҳамда Россия ташқи ишлар вазири Сергей Лавровнинг куёви Александр Винокуровга алоқадор маълумотлар ҳам мавжуд.\nПандора ҳужжатлари каби ҳужжатлар рад этиб бўлмас далилларга асосланмаса-да, улар ортидан жиддий чоралар кўрилмаса-да, расмий шахсларни сергакликка, порадан тийилишга чақириб туради. Шунингдек, замонавий дунёда ноқонуний ҳаракатлар оммавий ахборот воситалари назаридан четда қолмаслигини таъминлайди, коррупцияни жиловлашга хизмат қилади.\nУшбу ҳужжатлар очиқланиши ортидан Чехияда парламент сайловлари бўлиб ўтди ва унда ҳужжатларда номи тилга олинган Андрей Бабиш партияси ютқазди - бош вазирнинг оффшор бўйича маълумотлари фош бўлиши ҳам сайловчилар қарорига таъсир қилгани истисно қилинмаяпти.\nБу орада Буюк Британия ҳукумати «Пандора архиви»да келтирилгани маълумотларни ўрганиб чиқмоқчилигини маълум қилди. Қироллик молия вазири Риши Сунакнинг айтишича, Буюк Британия солиқ органлари молиявий ҳужжатларни текшириб чиқади.\nFacebook’да глобал носозлик\n4 октябрь куни кенг кўламли носозликлар оқибатида бутун дунёда олти соат мобайнида 3,5 млрд.дан ошиқ фойдаланувчилар Facebook, Instagram, Messenger ва Whatsapp’дан узилиб қолди. Носозлик Гринвич вақти билан соат 16:00да рўй бериб, уни бартараф этишга фақат соат 20:00да эришилди.\nTime журнали Facebook ва бошқа бир қатор сервислардаги глобал узилишлардан сўнг Цукербергнинг суратини ўз муқовасига жойлаштирди. Сурат устида тасдиқлаш ойнаси кўрсатилган. Унда «Facebook ўчирилсинми?» саволи ҳамда унга жавоб тариқасида «Чиқиш» ва «Ўчириш» вариантлари таклиф этилган.\nThe New York Times газетаси маълумотларига кўра, Facebook’да компания ходимлари ўзаро мулоқот қиладиган ички сервислардан фойдаланишнинг ҳам имкони бўлмаган - компания ходимлари офис биноларига киролмай қолган, чунки эшиклар паролини очадиган рухсатномалар ҳам ишламаган.\nNYT’нинг ёзишича, муаммо Калифорниядаги маълумотларни қайта ишлаш марказида муҳандислар серверларни қайтадан ишга туширгач ҳал бўлган, аммо компания бу маълумотни тасдиқламади.\nБунинг ўрнига Facebook носозлик нимадан келиб чиққанини аниқлаш ва ўз инфратузилмасини янада ишончли қилиш учун ҳаракатда эканини маълум қилган. «Муҳандисларимизнинг аниқлашича, маълумотлар марказлари ўртасида тармоқ трафигини мувофиқлаштирувчи магистрал роутерлар конфигурациясининг ўзгартирилиши алоқа узилишига сабаб бўлган муаммоларни келтириб чиқарган. Тармоқ трафигининг бузилиши маълумотлар марказларимизнинг алоқа йўлларига бирин-кетин таъсир кўрсатган, натижада хизматларимиз тўхтаб қолган», дейилади компания хабарида.\nFacebook серверларида кузатилган носозликлар фонида Telegram мессенжери фойдаланувчилари сони бир кунда 70 миллионга кўпайди. 7 соат ичида хизматлар ишига тикланишига қарамай, бу узилиш Facebook тармоғидаги унгача қайд қилинган узилишлар ичида энг кенг кўламлиси бўлди. Facebook компанияси асосчиси Марк Цукерберг бу ҳолат учун узр сўради, унинг ўзи узилишлар сабабли бир кун ичида 7 млрд доллар йўқотди.\nFacebook ва Instagram’да узилишлар кузатилаётган бир пайтда узилишларсиз ишлаган Twitter (Ўзбекистондан ташқари) ва Telegram фойдаланувчилари турли мемлар билан воқеага ҳазиломуз муносабат билдиришди:\nКремль табриклади, мухолифат норози\n8 октябрь куни Тинчлик бўйича Нобел мукофоти Россиянинг «Новая газета» нашри бош муҳаррири Дмитрий Муратов ва филиппинлик журналист, Rapple мухолифатчи сайти раҳбари Мария Рессага «демократия ҳамда барқарор тинчлик ўрнатилишининг дастлабки шарти бўлган фикр билдириш эркинлигини ҳимоя қилиш бўйича интилишлари» учун берилди.\nМуратов бу мукофот «Новая газета»сининг турли йилларда ўлдирилган журналистлари учун эканини айтди. «Игорь Домников, Юрий Шчекочихин, Анна Политковская, Стас Маркелов, Анастасия Бабурова, Наташа Эстемирова - бугун Нобел мукофотини шу одамлар қўлга киритишди», деди у.\n2001 йилда Чеченистонда «Новая газета»нинг штатдан ташқари корреспонденти Виктор Попков ўлдирилган. 2003 йилда нашрнинг суриштирувлар бўлими муҳаррири Юрий Шчекочихин вафот этган. Тергов қўмитаси унинг ўлимида жиноят аломатлари топмаган, аммо ҳамкасблари у заҳарланган деб ҳисоблашади - ўлими арафасида у таҳдидлар олганди.\n2009 йилда Чеченистонда ҳуқуқ фаоли Наталья Эстемирова ўғирлаб кетилган ва ўлдирилганди - у «Новая газета» билан ҳамкорлик қилган. 2009 йил январида Москвада «Новая газета» журналисти Анастасия Бабурова ва нашрнинг юридик ишларини юритган адвокат Станислав Маркелов отиб кетилган.\n2006 йил 7 октябрида Москвада, Чеченистондаги вазият ҳақида кўплаб танқидий чиқишлар қилган, замонавий Россия тарихидаги энг кучли журналистлардан бири - Анна Политковскаяни отиб кетишади. 2014 йилда, қотилликдан саккиз йил ўтиб суд қотиллик ижрочиси ва ташкилотчиларни қамоққа жўнатади. Аммо қотилликни ким буюртма қилгани бўйича қидирувларда силжиш бўлмайди. Шу тариқа, 15 йил ўтиб ҳам бу қотиллик уюштирилиши учун ҳеч ким айбни зиммасига олмаган.\nМуратов мукофот пулининг (1 миллион доллардан ортиқроқ) бир қисми 2021 йил бошида Владимир Путин томонидан асос солинган «Круг добра» хайрия фондига ўтказилишини маълум қилди. Бу фондга йилига 5 миллион рублдан кўпроқ маош олувчи бадавлат россияликлар тўлаган солиқлар йўналтирилади.\nУ пулнинг қолган қисмини, таҳририят билан келишган ҳолда Россияда «хориж агенти» мақомини олган ва қувғинга учраган журналистларга ёрдам кўрсатиш учун ажратмоқчи.\n«Эха Москва» бош муҳаррири Владимир Варфоломеев Нобел қўмитаси берадиган пул мукофоти «Новая газета»ни «хориж агенти» сифатида эълон қилиш учун формал асос бўлиб хизмат қилишидан хавотирларини билдирган. Аммо The New Times бош муҳаррири Евгения Альбацнинг ҳисоблашича, «Нобель» аксинча, нашрни бундан ҳимоялайди. «Мен умид қиламанки, Муратовнинг бу статуси «Новая газета»ни «иностранного агент» мақомидан ҳимоя қилади ва оммавий равишда «иноагент» деб эълон қилинаётган россиялик журналистларни ҳам қай бир даражада ҳимоялайди», деган Альбац. Июнь ойида Александр Ионов «Новая газета»ни ҳам «иноагентлар» ҳақидаги қонун бўйича текшириш таклифини берганди, айнан унинг чақувидан кейин «Медуза» нашри «иноагент» деб топилган.\nНобел қўмитаси қарори Россияда турлича қарши олинди. «Новая газета» Россия ҳукуматини кўп танқид қилувчи нашрлар сирасидан бўлса-да, асосан мухолиф кайфиятдаги кучлар бу қарорни маъқулламади, ўз навбатида Кремль ва ҳукуматпараст нашрлар бу қарорни олқишлаб, Муратовни табриклашди.\nПутиннинг матбуот котиби Дмитрий Песков Муратовни ўз идеалларидан чекинмаган жасур киши сифатида таърифлаган бўлса, МСК раиси Элла Памфилова унинг қатъиятлилиги ва энг муросасиз мухолифларини ҳам эшита олиш қобилиятига эгалигини эътироф этди, МатчТВ телеканалининг собиқ раҳбари Тина Канделаки буни рус журналистикасининг катта ғалабаси деб атади, RT телеканали бош муҳаррири Маргарита Симоньян унинг бемор болаларга кўрсатаётган ёрдамларини эслаб, уни бунинг учун ҳам мукофотлаш кераклигини айтди.\nЎз навбатида, Россия мухолифатининг кўплаб вакиллари, жумладан Алексей Навальний тарафдорлари мукофот Муратовга топширилишига эътирозларини билдиришди.\nБундай норозиликни Муратов яқинда Давлат думаси учун сайловлар вақтида мухолифатчилар қарши бўлган электрон овоз бериш тизимини ёқлаб колонка ёзгани билан изоҳлаш мумкин. У шунингдек, КПРФга қарши танқидий материаллари учун мухолифатчиларнинг танқидларига учраган - Навальнийнинг тарафдорлари сайловчиларни «ақлли овоз» доирасида коммунистларга овоз беришга чақирганди.\nНавальний ва Беларусь мухолифати етакчиси Светлана Тихановская ҳам мукофот учун даъвогарлар қаторида эди. Ижтимоий тармоқларда уларнинг иккиси ҳам мукофот учун Муратовдан кўра ҳақлироқ экани ҳақидаги постлар кўп ёзилди.\nЁзувчи Борис Акунин, иқтисодчи Константин Сонин, Навальнийнинг сафдошлари Любовь Соболь ва Руслан Шаведдинов мукофотни Навальний олмаганидан афсусдаликларини билдиришди, Муратовнинг ўзи ҳам ўзига қолса мукофотни Навальнийга беришини айтган.\nТинчлик бўйича Нобел шу пайтгача Россия фуқаросига насиб этмаганди, мукофот собиқ иттифоқнинг икки фуқароси — олим ва ҳуқуқ ҳимоячиси Андрей Сахаров ҳамда СССР президенти Михаил Горбачёвга топширилган. Муратов Россия Федерациясининг Нобел олган бешинчи фуқароси бўлди.\nАфғонистон: жума намози вақтида портлаш рўй бериб, ўнлаб кишилар ҳалок бўлди\n8 октябрь куни террорчи худкуш Афғонистон шимолидаги Қундуз шаҳрида шиаларнинг масжидига ҳужум қилди. Жума намози вақтида рўй берган портлаш оқибатида камида 50 киши ҳалок бўлган - бу америкалик ҳарбийлар мамлакатдан чиқиб кетган вақтдан кейинги энг йирик терактга айланди.\nМасжидга жума намози вақтида ҳужум қилинган. Фото: AP/ТАСС\nПортлаш оқибатида юздан ортиқ киши жароҳатлаган. Қурбонлар сони ошиши мумкин.\nШиалар қабристонида ишловчи гўрков «Франс Пресс» агентлигига унга 62 кишининг жасади олиб келингани ҳақида айтган, маҳаллий нашрларда эса портлаш қурбонлари 100га яқин бўлиши мумкинлиги ҳақида хабар тарқатилган.\nҲужум учун жавобгарликни «ИШИД-Хуросон» гуруҳи зиммасига олган. «Толибон» ҳокимиятга келгач, ушбу гуруҳга қарши фаол курашмоқда. Сўнгги вақтларда бу гуруҳ жангарилари мамлакатнинг шарқий ҳудудларида шу каби бошқа қатор ҳужумларни амалга оширганди. Август ойида Кобул аэропортига уюштирилган ҳужум учун жавобгарликни ҳам ушбу гуруҳ ўз зиммасига олганди.\nЎтган ҳафтанинг якшанбасида жангарилар Кобулдаги дафн маросими вақтида ҳужум қилганди, бу маросимда «Толибон»нинг бир қатор юқори мартабали амалдорлари ҳам ҳозир бўлганди. «ИШИД-Хуросон» таъсири кучли бўлган шарқдаги Нангарҳор ва Кунар вилоятларида ҳам бир қанча ҳужумлар кузатилди.\nТолиблар ИШИДнинг ўнлаб аъзолари ҳибсга олингани ва бу гуруҳга алоқадор кўплаб жангарилар ўлдирилгани ҳақида хабарлар тарқатган бўлса-да, бу гуруҳ солаётган таҳдид сусаймаяпти.\nХорижлик ҳарбийлар Афғонистондан чиқиб кетгач, «Толибон» шу йилнинг августида мамлакатда ҳокимиятни қўлга олганди. Кўплаб афғонлар толиблар ҳокимиятга келгач, авторитар режим ўрнатилса-да, ҳеч бўлмаса тинчликда яшашларига умид қилишганди. Толиблар ҳам ғарбликлар билан музокараларда мамлакатни террорчилардан холи ҳудудга айлантиришни ваъда қилишганди, аммо афғонлар ҳамон нотинчликда яшашга мажбур бўлишмоқда.\nМуҳокамаларга сабаб бўлган бензин нархи\nЎзбекистонда АИ-91 маркали бензин нархи 8100 сўмдан сотила бошлади ва бу жамоатчилик муҳокамасига сабаб бўлди. Ўтган йилга нисбатан ишлаб чиқариш ҳам, импорт ҳам ошганига қарамай, нарх бир йил ичида 28 фоизга ошди.\nЭнергетика вазирлиги ҳолат юзасидан берган баёнотида бензин нархлари бозорда эркин шаклланмоқда. Нарх ошишига сабаб жаҳон бозорида нефт нархи ошиши билан изоҳланган.\nМасалага жамоатчилик фаоллари ҳам муносабат билдирди.\nИқтисодчи Отабек Бакировнинг фикрича, бензин нархи ошишда давом этади. Чунки бунга сабаблар жуда кўп. Гап фақат нефть нархининг ошиб бораётганидагина эмас. У нарх ошишининг асосий уч сабабини келтириб ўтди: бензин нархининг импортга, курс ўзгаришга ҳам боғлиқлиги, иккинчи ва асосий сабаб – рақобат муҳитининг йўқлиги, учинчи сабаб эса солиқчилик. Яъни бензин истеъмолчиларга етиб боргунча турли кўринишларда энг кўп солиқ қўшиладиган товар ҳисобланиши.\nУ бензин нархини муқобиллаштиришда парламент янги йилдаги бюджетни тасдиқлашда эътиборлироқ бўлиши кераклигини таъкидлаган.\nKurbanoff каналининг асосчиси Шуҳрат Қурбонов эса модомики бензин нархи ошиши нефть нархи ошиши билан боғлиқ экан, унда нефть нархи тушишини кутишдан бошқа илож йўқлигини билдирган.


Қирғизистонлик дипломат вафот этди. Бунга вакцина сабаб бўлиши мумкин - 02.04.2021, Sputnik Ўзбекистон\nҚирғизистонлик дипломат вафот этди. Бунга вакцина сабаб бўлиши мумкин\nҚирғизистон Ташқи ишлар вазирлиги Консуллик хизмати департаменти директори ўринбосари Бахтиёр Шакиров вафот этди. 02.04.2021, Sputnik Ўзбекистон\nТОШКЕНТ, 2 апр — Sputnik. Қирғизистон Ташқи ишлар вазирлиги Консуллик хизмати департаменти директори ўринбосари Бахтиёр Шакиров Оналар ва болаларни ҳимоя қилиш миллий марказида вафот этди. Бу ҳақда Sputnik Қирғизистон Бишкек шаҳар Ленин тумани ИИБ матбуот хизматига асосан хабар қилди. Воқеа жойига этиб борган милиция ходимлари дастлабки маълумотларни олишди. Хусусан, 31 март куни соат тахминан 22:30 да Шакиров тиббиёт муассасасига капелница ва укол олиш учун ўз дори-дармонлари билан келган. Ҳамширалар барча муолажаларни бажаргандан сўнг, у ўзини ёмон ҳис қилади. Шошилинч ёрдам кўрсатилишига қарамай, ҳушини йўқотади ва шу ернинг ўзида вафот этади.Мазкур ҳолат юзасидан суд тиббий экспертизаси тайинланди.Кейинчалик соғлиқни сақлаш масалалари бўйича медиа эксперт Елена Баялинова Шакировнинг қариндошларига асосланиб, бир кун олдин у коронавирусга қарши эмланганлигини айтади. Соғлиқни сақлаш вазирлиги бу маълумотни рад этиб, Шакиров эмланганлар рўйхатида йўқлиги ҳақида хабар қилди. Вафот этган дипломатнинг танасида эмлаш изи йўқлиги маълум қилинди.\n11:23 02.04.2021 (янгиланди: 11:29 02.04.2021)\n© Sputnik / Татьяна Макеева / Фотобанкка ўтишМедицинский сотрудник устанавливает капельницу в стационаре для больных с коронавирусной инфекцией\nҚирғизистон Ташқи ишлар вазирлиги Консуллик хизмати департаменти директори ўринбосари Бахтиёр Шакиров вафот этди.\nТОШКЕНТ, 2 апр — Sputnik. Қирғизистон Ташқи ишлар вазирлиги Консуллик хизмати департаменти директори ўринбосари Бахтиёр Шакиров Оналар ва болаларни ҳимоя қилиш миллий марказида вафот этди. Бу ҳақда Sputnik Қирғизистон Бишкек шаҳар Ленин тумани ИИБ матбуот хизматига асосан хабар қилди.\nВоқеа жойига этиб борган милиция ходимлари дастлабки маълумотларни олишди. Хусусан, 31 март куни соат тахминан 22:30 да Шакиров тиббиёт муассасасига капелница ва укол олиш учун ўз дори-дармонлари билан келган. Ҳамширалар барча муолажаларни бажаргандан сўнг, у ўзини ёмон ҳис қилади. Шошилинч ёрдам кўрсатилишига қарамай, ҳушини йўқотади ва шу ернинг ўзида вафот этади.\nМазкур ҳолат юзасидан суд тиббий экспертизаси тайинланди.\nКейинчалик соғлиқни сақлаш масалалари бўйича медиа эксперт Елена Баялинова Шакировнинг қариндошларига асосланиб, бир кун олдин у коронавирусга қарши эмланганлигини айтади.\nСоғлиқни сақлаш вазирлиги бу маълумотни рад этиб, Шакиров эмланганлар рўйхатида йўқлиги ҳақида хабар қилди. Вафот этган дипломатнинг танасида эмлаш изи йўқлиги маълум қилинди.


Гиди Канюк: "Пахтакор" машғулотлари яхши ўтмоқда\n16 июль, 2017, 15:09\n"Пахтакор" жамоасининг янги футболчиси — исроиллик Гиди Канюк машғулотлар хусусида фикр билдирди. Бу ҳақда клуб расмий сайти хабар бермоқда.\n- Машғулотлар яхши кечмоқда. Биринчи кунданоқ Шота Арвеладзе қўл остида иккинчи даврага жиддий ҳозирлик кўряпмиз. Барча футболчилар имкон қадар яхши ишлашга интилмоқда. Иккинчи давра учун пухта ҳозирлик кўриш зарурлигини тушуниб турибмиз. Клуб ва жамоада мени жуда илиқ қарши олишди.\nГиди Канюк: "Пахтакор"ни кучли ҳамда шонли тарихга эга эканлигини биламиз\nТезроқ жамоага мослашишим учун ёрдам беришмоқда. Бу жараён тез ўтмайди, аммо клубдагилар кўмагида буни уддалайман деб ўйлайман. Ҳозирча бутун фикрим "Пахтакор"га ёрдам беришга қаратилган, - деди Канюк.


УЗДЕМФУНД. UZDEMFUNDSUISSE: мая 2015\nТарих тарбия мактаби, муаллими бугунимиздир!\nБир халкининг бугунги сиёсати, тарихда ота-боболарининг килган оламшумул ишлари эвазига магрурланиш асосига курилмаслиги керак. Биз узбекларга узок тарихдаги Туркийларнинг барча буюкликлари "хатлаб" берилди. Биз ана уша озок тарихдаги буюклик билан яшатилмокдамиз. Бошка Туркий халкларга тарихда хеч нарса колдирилмади. Хоразимий, Инб Сино, Беруний, Фаробий, Амир Темур, Бобир, Навоий.... барчаси узбеклаштирилди. Туркистонниг бир парчаси булган булган казок, киргиз, туркман...ларга узок тарихда хеч нарса колдирилмади. Утмишдаги буюк ишлар факат узбекларнинг мулки деб тарих яратилмокда. Худди уша даврда бу буюкларимизга Узбекистон паспорти берилгандай килиб танитишади. Агар биз бу кишилар туркий миллатга оид деган тарих ёзганимизда узбеклар кемтик булармийди? Йук албатда. Узбек кавмининг хам туркий эканлиги бу byюкларимизга меросхур булишга ва таримизни ёритишга хаккимиз булган буларди. Аммо рус тарихчилик мактабидан этишиб чикканлар хали хам жиловни уз кулларида тутиб туришмокда. Аммо бошка туркий халклар хам уз тарихини ёритиш учун узбеклардан ортиб колган буюкларимиз билан кифояланмокдалар. Улар якин тарихни узлари учун асос килиб олишга мажбур колгнлар. Балким бу яхши хам булгандир. Чунки якин тарих бугунги сиёсий хаёт билан богликлиги сакланиб келмокда-ки казокларнинмг аксарият кисмида Россияпарасликга карши кайфият бор. Узбеклар якин тарихни билмаганлигига нафакат мавжуд режим айбдор. Узимиз хам куркок-лаганбардор ва моддиятпарастликга берилганлигимиздандир. Оддий мисол: бир неча миллион узбек чет элларда доимий яшамокдалар. Булар ичидан нахот-ки беш унтаси якин тарих мутахасислигига укий олмамаган. (албатда катта даромадли иш эмас, тарихчилик). Казокистонда нисбатан иктисодий эркинлик бор. Хамма тижоратга урмади узини. Итданам-битданам карзи булган Kиргизнинг магрурлигидан от хуркади. Ташкаридан осон бошкариладиган халкларни, узок тарих буюклиги реал кундалик хаётдан узоклаштиради. Бугун биз нима кила олдик утмишдаги оталаримизга лойик була олишимиз учун? Мана уша масала асосий масала булмагунуча "узбекчилик" давом этаверади. Узбеклар "узбекчиликга" карши турмасалар на миллат ва нада халк була оладилар. Омон булинг. Яшасин Туркистон гояси ва туркий бирлик!\nКузгол, калксин рухинг Мустафо Чyкой ,\nТуркистон йyлларинг кузлар хар бахор\nКукда куёш йиглар, тонгача бузлар ой\nКалк Мустафо турклик саргардон абгор!\nMенлигидаги кибрни улдирган камтар шахсият\nГарбда Туркистончилик харакатинг сиёсий ташкилотга айланишида катта хизмат килган сунги шахсиятлардан Туркистонли Рузи Назар 98 ёшларида вафот этдилар.\nБу кишининг зиддиятли биографяси хакида анча асарлар ёзилган. Мен уларга илова кила оладиган янгилик айта олмайман.\nМен шахсан гувох булган битта вокеани хикоя килмокчиман. Бу оркали Рози ака якин тарих вокелиги билан канчалик боглик шахсият эканликларини айтиб утмокчиман. . 1991 йил бахорида Истамбулда эдим. Шахар айланишларидан биттасида йул бошловчилардан биттаси мени четга чикарди:\n"-Сиз билан танишмокчи булган бир нечта киши бор. Аммо хамрохларигиз буни билмаслиги керак. Сиз шу ерда колиб кетинг сизни топишади "- деди.\n5-10 дакикадан кейин атрофимgа беш олтита, ёшлари 30-35 атрофидаги йигитлар keлишди. Хаммаси билан узбек лахчасида танишиб хол ахвол сурашдик. Мен хакимда этарли маьлумотларга эга эканлар. Улар билан хам танишдик. Барчаси (айтишларича 18 киши) Афгон мужохидлариниг асирлигидан куткарилган совет армияси собик аскарлари эканлар. Иккитаси мужохидлар тарафга уз хохиши билан кочиб утганлигини айтишди. Колганлари ярадор булганликларидан асир олинганликларини, баъзилари эса рус камандирлари "эм" килинганликларини айтишди. Паштун мужохидлар асирларни факат туркий халкдан булганлиги учун кийнок ва азобларда тутишганини хикоя килишди. Улар уз куткарувчилари хакида гапирар эканлар куз ёшларини яширишмади.\nБу киши Рузи Назар эдилар. Албатда бу киши хакида мен эшитгандим. Бу йигитлар Рузи ака хакида жуда самимий хикоялар айтиб беришди. Хаётини тахликага куйиб булса хам хар битта мухожид кампидан ойларча, хафталарча олиб борилган музокаралардан сунгиdа Туркистонлик асир йигитлар куткарилган. Куткарилмаган канча йигитлар хам борлигини Рузи ака хозир Афганистон- Покистон мужохид кампларида эканлигини айтишди. Куткарилиши керак булган узбеклар хали хам борлигини хакида маьлумотлар урганилаётирганини айтишганди. Бу хали советлар сиёсий сахнадан куламаган даврларди. Кейинчалик мустакилликдан куп утмай Анкарага келдим. Туркистон сиёсий харакати хакида анча инсонларdan хикоялар тингладим, ургандим.\nРузи Назар хакида мактаганлар хам, танкид килганлар хам охирида битта сузни айтардилар:\n"Уз менлигидаги кибрни улдирган камтар шахсият".\nХалкаро ПЕН ташкилоти аъзоси.\nАлдагани бола яхши, худо урди чолларни....\nИслом Каримовнинг чет эл менежерларини Узбекистонга келиб рахбарлик лавозимларида ишлашга таклиф килиши хакидаги маълумотларни урганиб чикдик.\n1) Узбекистонда чет эллик менежерлар келиб ишлаши мумкин булган завод ва фабрикалар аллакачон касод булган.\n2) Махсулотини экспорт кила оладиган кархоналар аксиялари аллакачон Россия кулига утиб кетган. Менежер чакиришни масаласини аксияларнинг 51%дан ортиги кулида булганлар хал килади.\n3) Давлат назоратида булган ширкатларни Узбекистонни талаётган 90та оиладан булганлар бошкаради. Менежерга эхтиёжлари й ук.\n4) Ислом Каримов реалликдан узиб куйилганлигини узи исботлаяпди.\n5) Чет эллик менежерлар оркали давлат ва хусусий сектордаги ривожлантириш Казакистонда тажриба килинган ва натижаси яхши булаётган омиллардан биттаси хисобланади. Ислом Каримовга бу гояни киритган кишиларнинг максади бутунлай бошка эканлигини вакт курсатади.\nОлдиндан башорат килиш касалимиз йук.\n-Хурозкандга алдайверманг болани, кариганда бой беради каллани.\nИслом Каримовни болалигида хурозканд бераман деб анча аладашганга ухшайдиёв.\nИслом Каримовга чет эллик менежерлер таклифини сукуштирган хурозканчиларга хозирдан айтиб куяйлик:\n-Гарб банкаларида йукатаётган миллиардларча бойликларигизни чет эллик менежерлер оркали узбекистонга кайтариш планларигиз чупчак булиб колади. Чунки Гарбда менежер иш бошкарувчиликдан нарига утказилмайди. Масалан Credit Suisse, UBS...... бошкарган собик менежер бу банкаларнинг эгалари эмас эдилар. Хисоб ракамини оддий бир клерк хизматчи очади. Аммо хисобни ёпиб пулларни кайтаришга банка эгалари карор беради. Чучварани хом санабсизлар. Ээ кечирасизлар, хурозкандни демокчийдим....\nLausanne . 02.05.2015


30 ноябрь куни Ўзбекистонда кутилаётган об-ҳаво маълумоти\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушади. Шамол шарқдан 3-8 м/с тезликда эсади. Ҳарорат кечаси 3-5 даража совуқ, кундузи 8-10 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража совуқ, кундузи 7-12 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 10-15 даража илиқ бўлади;\nТошкент, Жиззах, Сирдарё, Самарқанд вилоятлари. Ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 7-12 даража илиқ бўлади.\nҚашқадарё, Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 3 даража совуқ - 2 даража илиқ, кундузи 12-17 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5 даража совуқ, кундузи 2-7 даража илиқ бўлади.\nРеспубликанинг тоғли ҳудудлари. Ҳаво ўзгариб туради ёғингарчилик кутилмайди. Баъзи жойларда туман тушади. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 3-8 даража илиқ бўлади.\n12 декабрь куни Ўзбекистонда кутилаётган об-ҳаво маълумоти


Хоразмда 44 ёшли эркак ўзини баланд бинодан ташламоқчи бўлди — видео\nХоразм вилояти Хазорасп туманида бир одам кўп қаватли бинодан ўзини ташламоқчи бўлгани тасвирланган видео ижтимоий тармоқларда тарқалди. Ушбу ҳодиса юзасидан «Zamon» Хоразм вилояти Ички ишлар бошқармаси матбуот хизматига таяниб маълумот берди.\nМаълум бўлишича, воқеа 23 январи куни соат 13:30 атрофида Хазорасп тумани тиббиёт бирлашмасида содир бўлган. Хазорасп туманида яшовчи 1977 йил туғилган шахс тиббиёт бирлашмаси томига чиққан. Ўзини томдан ташламоқчи бўлган шахс тиббиёт бирлашмаси ходимлари томонидан пастга олиб тушилгандан кейин маълум бўлишича, у ўзининг хатти-ҳаракатларини англай олмайдиган даражада кучли маст ҳолатида бўлган.\nФуқаро оила аъзолари ҳамроҳлигида қўйиб юборилган. Ҳозирда Хазорасп ИИБ томонидан шахснинг хатти- ҳаракатларига ҳуқуқий баҳо бериш учун суриштирув ишлари олиб борилмоқда.\nМавзуга доир: «Алишер Навоий» метро бекатида аёл жонига қасд қилиш учун ўзини поезд рельсига ташлади — видео\nАввалроқ Сирдарё вилоятида аёл болаларини сувга оқизиб юбормоқчи бўлгани ҳақида хабар берилганди. Кейинчалик Ширин шаҳар ҳокимлиги ҳолат юзасидан маълумот бериб, аёл ва унинг болалари Тошкент вилояти Бекобод туманида истиқомат қилиши айтилганди. Шунингдек, аёл воқеа тафсилотларини гапириб берган.


Отахоннинг сўнгги умиди Европа Иттифоқидан\nhttp://tbn0.google.com/images?q=tbn:D-43Nl4RugPdyM:http://timesonline.typepad.com/photos/uncategorized/prison.jpg Тошкент вилоятининг Келес шаҳарчасида яшовчи 68 ёшли Бурхон Омонтурдиев Европа Иттифоқидан қамоқда сақланаётган икки ўғлига нисбатан қийноқлар тўхталишига ва уларнинг озодликка чиқишига кўмаклашишни сўради.\nБеш фарзанднинг отаси Бурхон аканинг ўғиллари Дилшодбек ва Рустамбек 9 йилдирки, қамоқда сақланмоқда. 37 ёшли Д.Омонтурдиев Тошкент тумани жиноят ишлари судининг 1999 йил 5 ноябрдаги ҳукми билан конституциявий тузумга тажовуз қилиш ва “Ҳизб ут-таҳрир” ташкилотига аъзоликда айбланиб 17 йилга озодликдан маҳрум қилинган. Кейинчалик унинг жазо муддати 9 йилга қисқартирилган. 2008 йилнинг 19 июлида Дилшодбекнинг жазо муддати тугаши лозим. Бироқ айни пайтда унга қўшимча муддат қўшиб берилиши мумкин.\n“Дилшодбекнинг муддати тугашига икки ярим ой қолди. Ўшанда 9 йил бўлади. Ҳозир Қаршидаги милицияхонада экан. Тергов кетяпти, дейди. Унга нима айб қўйишаётганини билмаймиз, бизга айтмайди. Адвокат ëллаш учун катта пул керак. Унга биз нафақахўрлар қаердан пул топиб берамиз”,- дейди Бурхон ака.\nУнинг айтишича, Қаршидаги ҳибсхонада ўғлига қийноқлар қўлланилган.\n“Қийноқлар қўлланилган ва мажбур қилиб хат ëздириб олишган. Уни кўрганимиз йўқ. Мажбурликдан ëзиб берган, дейишяпти. Охири шунга олиб борган бўлса керак, 6 ойга изоляторга ташлаган экан”,- деди отахон.\n39 ёшли Рустам Омонтурдиев эса жазо муддатини Жаслиқдаги қамоқхонада ўтаётир. Чирчиқ шаҳри жиноят ишлари суди ҳукми билан у ҳам конституциявий тузумга тажовуз қилиш ва тақиқланган диний ташкилотга алоқадорликда айбланиб 15 йилга озодликдан маҳрум қилинган.\nУнинг онаси Баракат Хўжахонова қамоқхонада ўғлига қийноқлар бўлаётганини айтади.\n“Жаслиққа бориб, ўзим ўғлимнинг оғзидан эшитиб келдим. Ўзбекистон мадҳиясини айтмайман, дегани учун противогаз кийдирибди. Бошда борганда товонига урган. Қизариб шишиб кетган ва юра олмайдиган ҳолатга бориб қолган. Иккинчи бригададаги болалар бизга газета-журналлар, диний адабиëтлар киргизасизлар, деб талаб қилибди. Талаби қондирилмагач, улар очлик эълон қилган экан. Кейин уларни уриб, яна жазолашибди”,- деди Б.Хўжахонова.\nЎзбекистон мустақил ҳуқуқ ҳимоячилари ташаббус гуруҳи ака-ука Омонтурдиевлар билан боғлиқ вазиятдан яхши хабардор.\nТашкилот раҳбари Суръат Икромов сўзларига кўра, қўлга олинган вақтда айбларни бўйнига қўйиш учун уларга қийноқ қўлланилган.\n“Бундан ташқари, ҳозир қамоқхонада ака-укага қийноқлар давом этяпти. Дилшодбек Омонтурдиев Қаршидаги 64/61-қамоқхонада 20 мартда қаттиқ қийноқларга солинган. У 20 мартдан бери жазо изоляторида. 2008 йил 19 июль куни унинг жазо муддати тугаши керак. Шунинг учун унга нисбатан 221-модда билан жиноят иши очилиб, ҳозир тергов ишлари кетяпти”,- деди Суръат Икромов.\nАка-ука Омонтурдиевларнинг ота-онаси ЕИдан ўғилларига нисбатан қийноқларни тўхтатишга ва уларнинг озодликка чиқишига ёрдам беришни сўради.\n“Улар фақат раббим Аллоҳ дегани, намоз ўқигани учун қамоқда ўтирибди. Улар сиëсий маҳбус ҳисобланяпти. Улар чиқиши керак. Муддати тугаса ҳам устига қўшиб бериш қанақаси бўлди!? Мажбур қилиб яна қайтадан суд қилиб нима кераги бор!? У ерга борганларга 2 йил қўшди, 6 йил қўшди, 10 йил, ҳатто 12 йил қўшганлари бор. Инсон ҳуқуқлари бўйича қарор қабул қилган президент. Ваҳоланки, бу нарсалардан халққа ҳеч қандай фойда йўқ”,- деди Бурхон ака.


Ҳамма кутаётган Хави “Барса”га бошқа зўр мураббийни тавсия қилди\n29 март, 2021, 19:19\nТеглар:Барселона | Хави | Йоахим Лёв\n“Барселона” раҳбарияти ва мухлислари жамоани қабул қилиб олишини орзу қилаётган Хави бу ўринга бошқа муносиб номзодни тавсия қилди.\n- Германия терма жамоаси менга “Барселона” ва Испания терма жамоасини эслатадиган футбол тушунчасини яратди. Шу боис, Бундестимни бошқараётган Йоахим Лёв “Барселона” бош мураббийлигига муносиб номзод. Ҳамма гап унинг футболдаги қарашлари ва шахсиятида, - деди айни пайтда Қатарнинг “Ас-Садд” жамоасига устозлик қилаётган Хави.\nМаълумки, Йоахив Лёв Бундестимдаги узоқ муддатли фаолиятидан кейин ёзда бўладиган Европа чемпионати якунланиши билан Германия терма жамоаси бош мураббийлигидан кетади. 2006 йилдан бери терма жамоа билан ишлаган германиялик мутахассис айни пайтда испан тилини ўргатмоқда.\n“Барселона”нинг янги президенти Жоан Лапорта аввалига жамоа бош мураббийини алмаштиришга тайёрлигини билдирган эди. Бироқ, Рональд Куман билан суҳбатлашганидан кейин нидерландиялик мутахассисга келаси мавсумда ҳам имкон берадиган бўлди.\nСанти Касорла: "Хави аллақачон "Барселона"ни бошқаришга тайёр!"\nКуман ишончни оқлай олмади. “Барса” янги мураббий ким бўлишини айтди\nЛео Мессининг “Камп Ноу”даги энг зўр 5 мавсуми (рейтинг)


Афғонистонда гуманитар ташкилотнинг 9 ходими ўлдирилди\n06 май 2021, Тошкент вақти: 22:04\nЎтган ҳафтада куч ишлатар тизимлари Зари туманида террорчиларга қарши амалиёт бошлаган.\nБугун эрталаб Афғонистон шимолида жойлашган Балх вилояти Зари туманидаги меҳмонхоналардан бирига қилинган ҳужум оқибатида инсонпарварлик ташкилотининг камида тўққиз нафар ходими, жумладан, бир аёл ҳалок бўлди.\nAssociated Press маълумотига кўра, инсонпарварлик ташкилотининг 2 ходими ҳужум пайти қочиб қолишга улгурган.\nҲужум бўйича масъулиятни ҳозирча ҳеч бир гуруҳ ўз бўйнига олганича йўқ.\nАфғонистон шимолидаги бошқа вилоятларга нисбатан Балхдаги вазият сўнгги бир йил мобайнида барқарор қолаётган эди.\nМаҳаллий полиция маълумотига кўра, ўтган ҳафтада куч ишлатар тизимлари Зари туманида террорчиларга қарши амалиёт бошлаган.


Эрон кемалари Британия танкерининг Ҳормуздан ўтишига “тўсқинлик қилишга уринди”\n21 октябр 2019, Тошкент вақти: 15:04\nСтратегик Ҳормуз бўғозидан дунë бозорига келаëтган нефтнинг камида бешдан бири ўтади.\n“Халқаро қонунларга зид равишда Эроннинг уч кемаси British Heritage тижорий кемасининг Ҳормуз бўғозидан ўтишига тўсқинлик қилишга уринди”¸ деб баëнот берди 11 июль куни Лондон ҳукумати.\nБу уриниш Теҳрон ҳукумати ўтган ҳафта ўз супертанкерининг Британия томонидан қўлга олиниши жавобсиз қолмаслиги ҳақида баëнот бергани ортидан содир бўлди.\nЭрон кемаларининг бу уринишини тўхтатиш учун Британия ҳарбий кемалари орага тушган ва Эрон кемаларини эҳтимолий ҳужумдан огоҳлантирган. Шундан сўнг¸ Лондон баëнотига кўра¸ Эрон кемалари чекинган ва Британия танкери бўғоздан ўтган.\nЛондон ҳукумати Теҳроннинг бу ҳаракатидан хавотирда эканини айтиб¸ Эрон раҳбарларини минтақадаги вазиятни кескинлаштирмасликка чақирди.\nАйни пайтда¸ Эрон исломий инқилоб қўриқчилари корпуси ўз кемалари Британия танкерининг Ҳормуз бўғозидан ўтишига тўсқинлик қилганини инкор қилди.\nФорс кўрфазидан жаҳон бозорига келаëтган нефтнинг камида бешдан бир қисми Ҳормуз бўғозидан ўтади.


Қирғизистонда 64 тонна захирага эга кондан бор-йўғи 2 кг олтин олинди\n18:44 / 09.02.2016\nҚирғизистоннинг энг йирик олтин конларидан бирида ўтган йили бор-йўғи 2 кг олтин қазиб олинди. Бу ҳақда давлат солиқ хизмати раиси Замирбек Усмоновга таянган ҳолда Қирғизистон телеграф агентлиги хабар бермоқда.\nУнинг сўзларига қараганда, иқтисодиётнинг бир қанча соҳалари қаторида конлар бўйича ҳам солиқ камомади кузатилган.\n“Ўтган йили конлар бўйича солиқ камомади кузатилган, - деди амалдор. – Масалан, Толлибулоқ Левобережний конида ишлаётган “Олтинкон” корхонаси. Улар ўтган йили ишга тушган бўлишига қарамай, қанақадир техник сабабга кўра ишлар олиб борилмаяпти. Синов тартибида бор-йўғи 2 кг олтин чиқарилди. Иштомбердида ҳам шундай вазият”.


19:39 / 19.11.2017\nАсрлар мобайнида Лотин Америкасининг табиий захиралари жаҳон иқтисодиёти ривожига туртки бериб келди. Испания империяси кучига куч қўшган кумуш конларидан Хитойни қайта қуришда қўл келган темир ва мис экспорти сингари минтқанинг табиий захиралари дунё бўйлаб етказиб берилди. Аммо, эндиликда, минтақа бўйлаб қайта тикланувчи энергиянинг ўсиши янги иқтисодий феноменни намойиш қилмоқда. Табиий захиралар миллий иқтисодий ўсиш учун хизмат қилмоқда.\nЛотин Америкаси сўнгги йилларда шамол, қуёш, геотермал ва биоёқилғи энергия манбаларидан улкан натижаларни қўлга киритмоқда. Бу кўплаб бизнес имкониятларини барпо этадиган энергия инқилобини акс эттиради.\nАйни вақтда Лотин Америкаси ҳамон табиий захираларидан бири нефтга боғлиқ бўлиб қолмоқда. British Petroleum статистика ҳисоботига кўра, Лотин Америкаси дунё нефть захирасининг 20 фоизига эга бўлгани, унинг ушбу маҳсулотга боғлиқлигини изоҳласа ажаб эмас. 2013 йили минтақа энергия таъминотининг 46 фоизи нефтга боғлиқ бўлган. Бу жаҳондаги ўртача кўрсаткич бўлган 31 фоиздан сезиларли кўпдир.\nТранспорт нуқтаиназаридан баҳоланганида ҳам нефть маҳсулотлари ўз ўрнини мустаҳкам эгаллаб олган. Электромобиллар ва гибрид машиналар глобал миқёсда кенг тарқалиши секин кечаётган бир вақтда, бу каби транспорт воситаларининг Лотин Америка минтақасида камдан-кам кўзга ташланишини тушунса бўлади. Бразилия этанол ёқилғиси ишлаб чиқариш соҳасида анча илгарилаб кетди. Бироқ нефть ва ундан ишлаб чиқилган ёнилғи маҳсулотлари ҳамон биринчи рақамли бўлиб турибди. Бундан ташқари, Лотин Америкасининг анча эски русумли автомобиллари парки ўрта истиқболда электромобилларга ўтишни ортга суради.\nЛекин Лотин Америка электр энергетикаси ишлаб чиқариш соҳаси аллақачон нефть қарамликдан қутула олди. Интер Америкэн Банк маълумотларига биноан Лотин Америкаси 2015-2040 йилларда электр энергияси ишлаб чиқариш кўрсаткичини деярли икки баробарга оширади ва қўшимча равишда 1,500 ТВт/соат электр энергиясига муҳтож бўлади. Бу Буюк Британиянинг электр энергиясига бўлган талабини 5 йил мобайнида узлуксиз таъминлаш демакдир. Амалда Лотин Америкасининг янги йирик энергия ишлаб чиқарувчи заводлари ёқилғи асосида ишламаслиги билан турли замонавий технологияларга йўл очади.\nАнъанавий равишда нефть маҳсулотлари импорт қилувчи Марказий Америка ва Кариб денгизи ҳавзасидаги мамлакатлар ёқилғи асосида электр энергияси ишлаб чиқарувчи давлатлар сирасига кирганлиги сабабли, айнан улар нефть маҳсулоти асосида электр энергияси ишлаб чиқарувчи ИЭСлардан воз кечмоқда. Айрим ҳолларда, масалан Доминикан республикаси учун бу кўмирга ўтишни англатади. Аммо Лотин Америкасининг аксар мамлакати атроф-муҳитни муҳофаза қилиш муаммолари сабабли келажакда кўмир ёқувчи ИЭСларни ўзлаштирмайди.\nэнергетика Лотин Америкаси\nЕИ Лотин Америкаси давлатларига 31 млн евро ажратди\nҚирғизистон Ўзбекистонга электр энергиясини 1 кВт.с учун қанчадан экспорт қилган?\nҚирғизистон Ўзбекистонга қишда электр энергияси етказиб беради


Маҳаллий ишлаб чиқарувчиларни қўллаб-қувватлашга қаратилган Президент қарори қабул қилинди - Халқ сўзи\nМаҳаллий ишлаб чиқарувчиларни қўллаб-қувватлашга қаратилган Президент қарори қабул қилинди\n11:59 26 Август 2019 Жамият\n2019 йил 24 август куни “Давлат ва хўжалик бошқаруви ҳамда маҳаллий ижроия ҳокимияти органларининг ишлаб чиқаришни маҳаллийлаштириш ва саноат тармоқларида кооперация алоқаларини жадаллаштиришнинг янги тизимини жорий этиш бўйича масъулиятини янада ошириш тўғрисида” президент қарори қабул қилинди. Бу ҳақда “Ҳуқуқий ахборот” канали хабар берди.\nҚарорга кўра, маҳаллийлаштирилган маҳсулотларни ишлаб чиқариш ҳажми 2020-2021 йиллар давомида камида 20 фоизга оширилиши лозим. Шу мақсадда қатор чора-тадбирлар белгиланган.\nимпортнинг ўрнини босувчи ва экспортга йўналтирилган маҳсулотлар ишлаб чиқарувчиларга кафиллик ва кредит фоиз тўловлари компенсация қилинади;\nвилоятлар ва Тошкент шаҳар ҳокимликларида ҳокимнинг ишлаб чиқаришни маҳаллийлаштириш ва саноатда кооперация алоқаларини кенгайтириш масалалари бўйича ёрдамчиси лавозими жорий этилади.\nҲисоб палатасида импортни доимий таҳлил ва мониторинг қилиш йўналишида алоҳида таркибий тузилма;\nВазирлар Маҳкамасида Иқтисодиёт тармоқларида ва ҳудудларда ишлаб чиқаришни маҳаллийлаштириш дастурларини ишлаб чиқиш ва саноатда кооперация алоқаларини ривожлантириш масалалари шўъбаси ташкил қилинади.\nҚарор билан Иқтисодиёт ва саноат вазирлиги ишлаб чиқаришни маҳаллийлаштириш ва саноат кооперациясини ривожлантириш жараёнларини чуқурлаштириш бўйича ваколатли орган сифатида белгиланди ва унга қўшимча вазифалар юкланди.


Видео: Фарғона қоятошларида тасвирланган «ғайритабий мавжудотлар» — ni hao | 你好\nni-hao.uz . 07.06.2019 08.06.2019 . 521\nАждодларимиз отга минибдики, ғанимлари томонидан бир ҳақиқат боб-бот эсланади: “Туркийларни енгиш учун аввал уларни отдан туширмоқ керак!”….\nҚадимги даврдан Римдан Хитойгача бўлган мамлакатларда Ўрта Осиёнинг «саман отлари» тенги йўқ ҳисобланган. Бу отлар ҳозирги ахалтекин, қорабайир отларнинг аждодлари эди. Қадимги манбаларда «ғайритабиий мавжудотлар», «илоҳий отлар», «осмон отлари» деб аталган Ўрта Осиё отларининг шон-шуҳрати айнан милоддан аввалги минг йилликка бориб тақалади.\nБундай отларни етиштиришда Парфия, Бақтрия, Фарғона, Чоч (Тошкент воҳаси) йилқичи-наслчилари донг чиқарган эдилар. Отлар ҳаттоки ўзаро урушларга, босқинчилик юришларга ҳам сабаб бўлган. Мисол учун, милоддан аввалги 104 ва 101 йилларида Хитойнинг Хан империяси қўшинларининг қадимги Фарғонага қилган ҳарбий юришига ҳам отлар сабаб бўлган.\nЎзбекистон Журналистлари ижодий уюшмаси Фарғона вилояти бўлими таклифи асосида Хитой марказий телевидениесининг “CCTV-4” канали ижодкорлари сайёҳлик салоҳияти, халқимизнинг урф-одат ва анъаналари ҳақида лавҳалар тайёрлаб, элчи босиб ўтган манзилларни ҳам тасвирга туширди. Хусусан, Қувасой шаҳридаги “Водий тулпорлари” қорабайир от наслчилик мажмуаси уларда катта таассурот қолдирди.\nХитой Ғарбий Хан империясининг ҳукмдори У-ди атрофдаги қабилаларни ўзига итоат эттириб, уларнинг ерлари ҳисобидан Хитой ҳудудини кенгайтирмоқчи бўлган. Шу мақсадда ҳарбий иттифоқ тузиш учун Марказий Осиёда йирик империя, яъни Кушонлар империясига элчи юборади.\nХан ҳукмдори юборган элчи Жанг Чян Кушонлар империясига келиб кетгач, Марказий Осиё халқлари ҳақида, жумладан, қадимги Фарғона давлати ва бу ердаги хитойларга маълум бўлмаган самовий отлар ҳақида маълумот беради.\nХитой манбаларида Фарғона отлари ҳақида афсоналар ҳам тўқилган: «Фарғонада мамлакат чегарасига яқин ерда бир баланд тоғ бор. Бу тоғ устида ушлаб бўлмайдиган от бор экан. Рангдор урғочи отни ушбу тоғ этагига жойлаштириб, шу отдан болалатиб олишган экан. Туғилганда тойчадан қонсимон тер оқиб турган экан, шу боис унга Тангри оти деб ном қўйилган экан».\nФарғонанинг «қон терли отлари» деб аталган бу отларнинг бўйи баланд, танаси бақувват, лекин ихчам тузилган, бўйни оққуш сингари қайрилган, қирғийбурун бошли бўлган. Ушбу отларнинг тасвири Фарғона қоятошларидаги суратда – Аравон қоясида, Марҳамат яқинида, Новкат водийсида ва Обиширда, Айирмачтов тоғ тизмасида тасвирланган. Қояларда тасвирланган отларнинг аксарияти чайир, яғрини баланд, оёқлари алифдек, мўъжазгина каллали, узун оҳиста эгилган бўйинли.\nХитойдаги отлар жуссаси кичик, оёқлари калта, тез чопа олмас эди. Шу боис император элчилар орқали 1000 жинг (ҳозирги ҳисобда 500 кг) олтин ва олтиндан ясалган от ҳайкали юбориб, Фарғона ҳукмдоридан булар эвазига зотли отлардан беришни сўраган. Бироқ Фарғона ҳукмдори бебаҳо отларни бермаган. Бундан жаҳли чиққан У-ди қўшини Фарғонага икки марта ҳарбий қўшин юборди.\nИккинчи юришда фарғоналиклар билан сулҳ тузилиб, ўнтача зотли тез чопар отлар ва уч мингдан ортиқ ўрта ҳол отлар олиб кетилади.\nБу отларнинг Хитойдаги бугунги тақдири ҳақида журналист Муҳаммаджон Обидов Хитойга қилган сафарида шундай ёзади: Урумчида ЕМА корпорацияси бўлиб, унинг мўъжизалар майдонига айланган кўргазма боғларини ҳар йили минглаб сайёҳлар ҳайрат билан томоша қилади. У шу ерда Фарғонадан келтирилган, ҳар бир арғумоққа нақшинкор эшикли алоҳида хона, уч-тўрт эшик олдида биттадан отбоқар борлигини кўрди. Отчопар пештоқида Хитой Халқ Республикаси ва Ўзбекистон байроқлари хилпираб турарди, хитой тилида «Бу ерда Фарғона наслли отлари боқилади» деб ёзилганди.\nБаҳорнинг биринчи кунларида Хитой халқ Республикасининг Ўзбекистондаги элчихонаси ва Ўзбекистон Журналистлари ижодий уюшмаси Фарғона вилоят бўлими ҳамкорликда икки мамлакат халқларининг тарихий ришталари, урф-одат, маданият ...\nАввалги мақола | 上一篇文章 Янги лойиҳалар — истиқбол сари йўл\nКейинги мақола | 下一篇文章 “Буюк ипак йўли карвонсаройлари” лойиҳаси ишга туширилди


«Муҳташам юз йил» сериали юлдузи Марям Узерлининг севги тарихи ва бўлажак турмуш ўртоғи ҳақида маълумотлар - 24 Марта 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2021-04-17, 9:40 PM\nГлавная / Bosh sahifa » 2021 » Март » 24 » «Муҳташам юз йил» сериали юлдузи Марям Узерлининг севги тарихи ва бўлажак турмуш ўртоғи ҳақида маълумотлар\n«Муҳташам юз йил» сериали юлдузи Марям Узерлининг севги тарихи ва бўлажак турмуш ўртоғи ҳақида маълумотлар\nАктриса Марям Узерли узоқ вақтдан бери шахсий ҳаётини жамоатчиликдан яшириб келаётган эди. Аммо куни кеча актрисанинг 7 ёшли қизи Лара барча сирларни фош қилди, деб хабар бермоқда «Wday» нашри.\nХуррам Султон ролини ижро этган «Муҳташам юз йил» юлдузининг шахсий ҳаётини ҳаммадан яширишига сабаб актриса бундан аввал севгидан «куйган». Гап унинг собиқ турмуш ўртоғи туркиялик бизнесмен Жан Аташ ҳақида кетяпти.\nЖан ва Марям «Муҳташам юз йил« сериалининг суратга олиш жараёнида танишган. Хушбичим Жан Марямга шунчалик парвона бўлганки, ниҳоят актриса унинг севгиси олида таслим бўлган. Аммо уларнинг «бахтга кўмилган» даври тугаганидан кейин ҳамма нарса ўзгарди. Аташ ҳақиқий зўравон бўлиб чиқди: у актрисани доимий равишда асоссиз айблаб, унинг экранда ҳам, ҳаётда ҳам ҳеч нарсага арзимаслигини айтиб, камситиб келган.\nМарям Узерли ҳомиладорлиги маълум бўлганда эса уни ташлаб кетган. Бундан аввал актрисадан анча катта миқдорда пул олган эркак аслида кредиторлар томонидан қидирилаётган фирибгар бўлиб чиқди.\nБундай ишқий романдан кейин Узерли анча вақтгача эркакларга ишонмай, 7 ёшли қизи Ларани ёлғиз ўзи вояга етказди.\nАммо 2020 йилда «Муҳташам юз йил» юлдузининг мухлислари актрисанинг ҳомиладорликнинг бешинчи ойида эканнини билиб ҳайрон қолишди. Бу узоқ вақт давомида ҳеч кимга айтилмаган сир бўлиб, бу сафар Марям чиндан ҳам бахтли эди.\nУ севгилисининг кимлигини сир сақлашга ҳаракат қилди, аммо мухлислар барибир бу инсон кимлигини билиб олди. Уларнинг айтишича, бу одам америкалик, жуда бой ишбилармон бўлиб, иш юзасидан тез-тез Берлинга бориб турган ва ўша ерда актриса билан танишган.\nТанишув билан бошланган севги охир-оқибат жиддий муносабатларга айланди. 2021 йил бошида Узерли иккинчи бор она бўлди.\nСал кейин катта қизи Ларанинг туғилган кунида Марям биринчи бор бўлажак турмуш ўртоғининг суратини кўрсатди. Эркак карнавал костюмида эканни учун юзи деярли кўринмаган бўлса-да, лекин мухлислар бу одамнинг расмларини аввал ҳам кўришганини муҳокама қила бошлади.\nМарямнинг ижтимоий тармоқда яна бир саҳифаси бўлиб у ерга актриса оқ-қора рангдаги замонавий фотосуратларини жойлайди. Бир неча йил олдин ушбу саҳифада сирли эркак пайдо бўлганди.\nВа ниҳоят актрисанинг етти ёшли қизи Лара жуфтликнинг сирини фош қилди. Қизча Instagram’даги ўз саҳифасига ёқимли оилавий суратни жойлади. Расм дарҳол ўчирилган бўлса-да, аммо тарқалишга улгурди.\nМухлислари Марям ниҳоят ўз бахтини топди, деб умид қилмоқда. Актрисанинг айтишича, карантин тўлиқ бекор қилингандан сўнг, жуфтлик ўзлари истаганидек ҳашаматли тўй маросимини ўтказишни режалаштирган.\nБундан аввал Марям Узерли Мексика сериалида суратга тушишни режалаштираётгани ҳақида хабар берилган эди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 50 | Добавил: #новости, #habarlar, #Yangiliklar, #news, #uznews, #Yangilik, #ahborot, #newsuz, #xabarlar | Рейтинг: 0.0/0


Нимид – medu.uz – Дорилар ҳақида маълумотлар ўзбек тилида\nHome Йўриқномалар Нимид\nПрепаратнинг савдо номи: Нимид®\nТаъсир этувчи модда (ХПН): нимесулид\nДори шакли: гранулалар.\nҳар бир саше (2 г гранула) қуйидагиларни сақлайди:\nфаол модда: нимесулид – 100 мг;\nёрдамчи моддалар: лактоза моногидрати (таблеттоза 80), повидон К-30, натрий сахарини, лимон кислотаси моногидрати, коллоид кремний диоксиди, апельсин ароматизатори (DC100 PH), изопропил спирти ва тозаланган сув.\nТаърифи: апельсин таъмли оч-сариқ рангли гранулалар.\nАТХ коди: М01АХ17.\nНимид® ностероид яллиғланишга қарши восита бўлиб ҳисобланади. У яллиғланишга қарши, иситмани пасайтирувчи ва оғриқсизлантирувчи таъсирларга эга. У циклооксигеназа-2 (ЦОГ-2) ферментини ингибиция қилиш ҳисобига простагландинлар синтезининг селектив ингибитори бўлиб ҳисобланади. У фосфодиэстераза IV ни ингибиция қилади, бу фагоцитар ва хемотаксик фаолиятга бирон-бир таъсирсиз нейтрофилларни фаоллаштириш йўли билан супероксид ҳосил бўлишининг пасайишига олиб келади.\nНимид® фагоцитоз жараёнида ҳосил бўладиган гипохлорид кислотасини ҳужайрадан ташқарида мавжуд бўлишини пасайтиради ва концентрацияга боғлиқ ҳолда базофиллар ва лаброцитлардан гистаминнинг ажралиб чиқишини ингибиция қилади. Бу шунингдек тромбоцитларни фаоллаштириш омили шаклланишини пасайтиради.\nНимид® металлопротеазалар (коллагеназа ва стромелизин) синтезини ингибиция қилиш йўли билан тоғай тўқимаси бузилишини камайтиради.\nНимесулид яллиғланиш соҳаларида эластаза фаоллигини назорат қилади, бу яллиғланишга қарши таъсирни таъминлайди.\nПерорал қабул қилинганидан кейин нимесулид яхши сўрилади. Овқатнинг мавжудлиги нимесулиднинг сўрилиш қобилиятига таъсир кўрсатмайди.\nМаксимал концентрациясига эришиш вақти (Тmax) ичга қабул қилинганида 1,2-3,3 соатни ташкил этади. Тақсимланиш ҳажми (Vd) 0,18-0,39 л/кг ни ташкил этади, қон плазмаси оқсиллари билан боғланиши 99% ни ташкил этади. Препарат гистогематик тўсиқдан яхши ўтади.\nНимесулид 4-гидрокси-нимесулидга жигар томонидан метаболизмга учрайди. Ярим парчаланиш даври 1,8-5,25 соатни ташкил этади. Умумий клиренс 31,02 дан 106,16 мл/соат/кг гача ўзгариб туради.\nНимесулид метаболитларини сийдик билан чиқарилиши 50,5-62,5% ни, ахлат билан чиқарилиши 17,9-36,2% ни ташкил этади ва 0,1% ўзгаришсиз бўлади.\nбўғимлар ва юмшоқ тўқималарнинг яллиғланиш ва дегенератив ревматик касалликлари: остеоартрит, остеоартроз, анкилозловчи спондилит, бурсит, тендинитда;\nумуртқанинг яллиғланиш, дегенератив-дистрофик ва травматик шикастланишлари келтириб чиқарган оғриқ синдромида;\nтўқималар яллиғланиши ва шиши келтириб чиқарган посттравматик ва операциядан кейинги оғриқ синдромида;\nяллиғланиш ва оғриқ синдроми билан гинекологик касалликлар: бирламчи альгодисменорея, аднекситда;\nЛОР-аъзолар, тишлар, милкларнинг оғриқ билан кечадиган яллиғланиш касалликлари: фарингит, тонзиллит, отит, афтоз стоматит, гингивитда қўлланади.\nПрепарат овқатлангандан кейин ичга қабул қилиниши лозим.\nКатталар ва 12 ёшдан катта бўлган болалар учун одатдаги доза– 100 мг (битта саше ичидаги миқдор) бир кунда икки марта эрталаб ва кечқурун қабул қилинади. Пакет ичидаги модда 1 стакан илиқ сувда эритилади ва дарҳол ичилади.\nКекса ёшдаги пациентлар учун дозалаш тартибига тузатиш киритиш талаб қилинмайди.\nДаволаш курси индивидуал равишда аниқланади.\nТез-тез(≥ l/100, l/10):\nдиарея, кўнгил айниши, қусиш;\nжигар ферментлари фаоллигини ошиши.\nТез-тез эмас (≥l/1,000, <l/100):\nқабзият, метеоризм, гастрит;\nқичишиш, тошма, кучли терлаш;\nКам ҳолларда (≥l/10000, <l/1,000):\nқўрқув ҳисси, асабийлик, тунги даҳшатли тушлар;\nқон қуйилиши, артериал босимнинг лабиллиги, қуйилишлар;\nдизурия, гематурия, сийдикнинг тутилиб қолиши;\nЖуда кам олларда (<l/10000):\nтромбоцитопения, панцитопения, пурпура;\nбош оғриғи, уйқучанлик, энцефалопатия (Рейе синдроми);\nқоринда оғриқ, диспепсия, стоматит, мелена, меъда-ичакдан қон кетишлар, ўн икки бармоқ ичак яраси ва тешилиши, меъда яраси ва тешилиши;\nгепатит, яшин тезлигида юз берадиган гепатит (шу жумладан ўлим билан якунланувчи), сариқлик, холестаз;\nэшакеми, ангионевротик шиш, юзни шиши, кўп шаклли эритема, Стивенс-Джонсон синдроми, токсик эпидермалнекролиз;\nбуйрак етишмовчилиги, олигурия, интерстициал нефрит;\nнимесулидга ёки препаратнинг ёрдамчи моддаларидан бирига юқори сезувчанликда;\nанамнезда ацетилсалицил кислотаси ёки бошқа ностероид препаратлар қўлланилишидан келиб чиқадиган гиперергик реакциялар (масалан, бронхоспазм, ринит, эшакеми) бўлганида;\nанамнезда нимесулидга гепатотоксик реакциялар бўлганида;\nбошқа потенциал гепатотоксик препаратлардан бир вақтда фойдаланилганда;\nмеъда ёки ўн икки бармоқ ичак яраси қўзғалиш фазасида, меъда-ичак яраларида, тешилишларида ёки анамнезда қон қуйилишида;\nбош мия қон томирларига қон қуйилганида ёки анамнезда бошқа қон қуйилишларида, шунингдек гемофилия билан боғлиқ касалликларда;\nқон ивиши тизимининг оғир бузилишларида;\nоғир юрак етишмовчилигида;\nоғир буйрак етишмовчилигида (креатинин клиренси< 30 мл/мин);\nжигар касалликларида, жигар ферментлари фаоллиги ошганида, буйрак етишмовчилигида;\nшамоллаш ва грипп симптомлари бўлган пациентларда;\n12 ёшгача бўлган болаларда;\nфруктозани наслий ўзлашираолмасликда, глюкоза-галактоза сўрилиши бузилишида, сахароза-изомальтаза танқислигида қўллаш мумкин эмас.\nНимесулид ва фуросемидни бир вақтда қўлланилиши перорал юборилганида фуросемиднинг биокираолишлиги пасайишига, калавалар фильтрациясига унинг таъсири ва буйракда қон оқими пасайишига олиб келиши мумкин.\nНимесулид антигипертензив препаратларнинг таъсирини камайтиради.\nБуйрак функциясини бузилиши бўлган беморларда нимесулид ва ААФ ингибиторларини, ангиотензин II рецепторлари, шунингдек циклооксигеназа-супрессорлари тизими антагонистларини бир вақтда қўлланилиши одатда қайтувчан бўлган оғир буйрак етишмовчилигига олиб келиши мумкин.\nНимесулидни теофиллин билан доимий даволаш вақтида қўлланилиши теофиллиннинг плазмадаги даражаларининг маргинал пасайишини кўрсатади.\nНимесулид бир вақтда қўлланилганида варфарин ёки бошқа шунга ўхшаш антикоагулянтлар таъсирини кучайтиради.\nНЯҚВ ни бета-адреноблокаторлар билан бир вақтда қўлланилиши артериал босимни ошириши мумкин.\nНимесулид литий клиренсини пасайтириши мумкин, бу плазмада литий даражаси ва унинг токсиклиги ошишига олиб келиши мумкин.\nНимесулидни циклоспорин билан бир вақтда қўлланилиши циклоспориннинг нефротоксиклигини ошириши мумкин.\nНимесулид иккинчи қатор препарати сифатида тавсия этилади. Нимесулид билан даволаш бошланиши ҳақидаги қарор ҳар бир алоҳида олинган пациент учун барча хавфларни баҳолашга асосланган.\nНимесулидни фуросемид, гипотензив препаратлар, ААФ ингибиторлари, циклооксигеназа ингибиторлари билан бирга қўлланилганида, айниқса кекса ёшдаги пациентларда эҳтиёткорликни намоён қилиш тавсия этилади. Препаратларнинг бундай биргаликда қўлланилиши етарли миқдорда суюқлик истеъмол қилинишини ва буйрак функциясини назорат қилинишини талаб қилади.\nНЯҚП ни бета-адреноблокаторлар билан бир вақтда юборилганида артериал босимни назорат қилиш тавсия этилади.\nНимесулид литий билан даволанаётган пациентларга буюрилганида плазмада литий даражасини назорат қилиш талаб қилинади.\nАгар нимесулид метотрексат билан даволашгача ёки ундан кейин 24 соатдан кам вақт ичида қўлланилса, эҳтиёткорлик талаб қилинади, чунки плазмада метотрексат даражаси ва демак, ушбу препарат токсиклиги ошиши мумкин.\nАгар нимесулидни қабул қилаётган пациентларда тана ҳарорати ошса ёки грипп симптомлари пайдо бўлса, даволаш тўхтатилиши керак.\nЖигар шикастланиши симптомлари (анорексия, кўнгил айниши, қусиш, қоринда оғриқ, чарчаш, сийдикни тўқ рангга кириши) пайдо бўлганида ёки лаборатория тадқиқотлари натижалари нормал кўрсаткичлардан ўзгарганида нимесулид билан даволашни тўхтатиш тавсия этилади.\nУшбу ҳолларда бундай пациентларга нимесулидни такрорий буюриш мумкин эмас.\nНимесулид билан даволаш вақтида пациентлар бошқа анальгетикларни, бошқа НЯҚП ларни, шу жумладан циклооксигеназа 2 селектив ингибиторларини қабул қилишдан сақланишлари лозим.\nНимесулидни қуйидаги ҳолларда эҳтиёткорлик билан қабул қилиш лозим:\nжигар касалликларида, қон ивиши тизими бузилишларида, артериал гипертензия, шиш билан боғлиқ юрак-қон томир касалликларида; меъда-ичак яраларида, меъда-ичакда қон кетишларда ёки тешилишларда, буйрак етишмовчилигида;\nдори таъсиридаги оғир ва ўртача оғирликдаги гепатит. Нимесулидни қабул қилаётган бундай пациентлар жигар функциясини назоратидан (зарурат бўлганида қон плазмасида АСТ/АЛТ тестидан) ўтишлари керак.\nГепатотоксикликнинг биринчи белгиларида нимесулид билан даволашни тўхтатиш зарур.\nҲомиладорлик ёки лактация даврида қўлланилиши\nҲомиладорликнинг сўнги уч ойлигида НимидÒ препаратини қўллаш мумкин эмас. Нимесулиднинг қўлланилиши аёлларда фертиллик бузилишига олиб келиши мумкин ва у ҳомиладорликни режалаштираётган аёлларга тавсия этилмайди. Простагландинлар синтезини сўндирадиган бошқа ностероид яллиғланишга қарши воситалар каби НимидÒ боталл тешигининг муддатидан илгари ёпилишига сабаб бўлиши, ўпка гипертензияси, олигурия, кам сувликни келтириб чиқариши мумкин. Бачадондан қон кетиши, бачадон атонияси ва периферик шишлар ривожланиши хавфи ортади. Препаратни ҳомиладор аёллар томонидан қўлланилишига доир маълумотлар мавжуд эмаслигини ҳисобга олган ҳолда НимидÒ препаратини ҳомиладорликнинг І ва ІІ уч ойликларида буюриш тавсия этилмайди.\nНимесулид кўкрак сутига ўтиши номаълумлиги туфайли, НимидÒ препаратини лактация даврида қўллаш мумкин эмас.\nПрепаратнинг эҳтимол юз бериши мумкин бўлган нохуш таъсирлари туфайли, автотранспортни бошқариш ёки потенциал хавфли ускунани ишлатиш вақтида эҳтиёткорликни намоён қилиш тавсия этилади.\nСимптомлари: гипогликемия, тана ҳароратини пасайиши, уйқучанлик, кўнгил айниши, қусиш, эпигастрал соҳада оғриқлар.\nДаволаш:меъдани ювиш, симптоматик даволаш.\n2 г дан сашеда, 30 саше тиббиётда қўллаш бўйича йўриқнома билан бирга картон қутига жойланган.


Бобир Абдихолиқов: Андижондаги баҳсда стадион тўлиши аниқ. Чунки...\n22 март, 2018, 16:45\nБугун Осиё чемпиони бўлган Ўзбекистон олимпия терма жамоаси Фарғона шаҳрига етиб келди. Футболчиларни Марғило шаҳрида бир қатор мухлислар ва ОАВ вакиллари ҳамда Фарғона вилояти футбол ассоциацияси масъуллари кутиб олишди. oltinvodiy.uz мухбири “Насаф” ва Ўзбекистон олимпия терма жамоаси аъзоси Бобир Абдихолиқов билан қисқача суҳбатда бўлди.\n— Фарғоналиклар бизни жуда яхши кутиб олишди. Бунинг учун уларга миннатдорчилик изҳор этамиз. Фарғонада катта футболни соғинишган. Бу ерда 2015 йилда “Истиқлол” стадионининг очилишида Янги Зеландия ёшлар терма жамоасига қарши халқаро ўртоқлик учрашуви ўтказилганди. Ўтган давр мобайнида ишқибозлар яна халқаро ўйинларни соғинишгани куриниб турибди.\nЭртага бўладиган Андижондаги баҳсда стадион тўлиши аниқ. Фарғонада ҳам бизни мухлислар қўллаб-қувватлашларига ишончим комил. Кения билан ўйинлар осон бўлмайди. Лекин мазкур баҳсларда мухлисларимизни хурсанд этишга ҳаракат қиламиз. Водийда футболни жуда соғинишган, - деди Бобир Абдихолиқов.


Халқаро тажрибалар – юксалиш омили\nБундан икки йил муқаддам Пекин шаҳрида ИИВ Академияси ҳамда Хитой Халқ Республикаси Жамоат хавфсизлиги университети ўртасида меморандум имзоланиб, ҳамкорликни янада кенгайтириш бўйича 2018–2019 йилларга мўлжалланган «Йўл харитаси» белгилаб олинган эди. Ушбу ҳужжат доирасида шу кунгача ХХР ҳамда мамлакатимизда икки марта семинар-тренинг ташкил этилиб, полиция таълими бўйича кадрлар тайёрлаш мақсадида тажриба алмашилди. ХХР Жамоат хавфсизлиги университетида ташкил этилган галдаги ўқув курслари ҳам таълим тизимига инновацион ғояларни татбиқ этишга қаратилгани билан аҳамиятлидир.\nЎқув курсларига ИИВ Академиясининг малакали профессор-ўқитувчилари ҳамда 17 нафар курсант қизлари жалб этилди. Улар ХХРда ҳуқуқ-тартибот органлари учун кадрлар тайёрлаш жараёни билан яқиндан танишиб, Жамоат хавфсизлиги университетининг бу борадаги тажрибасини ўрганишди.\n– Хитойлик ҳамкасбларимиз томонидан қизиқарли мавзуларда семинар-тренинглар ҳам ўтказиляпти, – дейди ИИВ Академияси ўқитувчиси, лейтенант Ҳафиза Ражабова.\nМаълумот учун: Жамоат хавфсизлиги университетининг бош ўқув биноси Пекин шаҳрида жойлашган. Таълим муассасасининг кундузги бўлимида тўрт йиллик дастур асосида кадрлар тайёрланади (ўқишни тамомлаганлар учун аспирантура ҳам мавжуд). Курсантлар 13 та мутахассислик ва 21 йўналишда, жами саксонга яқин фан бўйича таҳсил олишади. Ҳозирги пайтда университетнинг кундузги бўлимида 14 минг нафар курсант ўқийди.


Қозоғистон маҳкамаси яна бир ўзбекистонлик бошпана изловчи даъвосини рад этди - BBC O'zbek\nҚозоғистон маҳкамаси яна бир ўзбекистонлик бошпана изловчи даъвосини рад этди\nImage caption Дўсим Сатпаев: Айрим ғарб давлатларининг Марказий Осиёдан қочқинларни қабул қилиш қарашлари салбий томонга ўзгармоқда\nОлма ота шаҳридаги Олмали туман маҳкамаси яна бир ўзбекистонлик бошпана изловчининг даъвосини қондирмади. Хуррамов Сарварнинг аризасига рад жавоби берилди. Маҳкама раиси даъвогар ва жавобгарнинг арз ва далилларини эшитиб чиққач жавобгар Олма ота миграция полицияси фойдасига ҳукм чиқарди.\nШу бугунча аризаси қондирилмаган бошпана изловчиларнинг сони 12 тага етди. Биз қозоғистонлик сиёсатшунос Дўсим Сатпаевдан бошпана изловчиларнинг иши бўйича фикрларини сўрадик.\nДўсим Сатпаев: Бу ерда Қозоғистоннинг мутлақо прагматик қизиқишлари ётади. Чунки, норасмий доираларда қочқинлар иши Қозоғистонга муаммо эмаслиги таъкидланмоқда. Қозоғистон ҳудудларида ўзбекистонлик қочқинларнинг пайдо бўлиб қолгани, Ўзбекистон ва у юритаётган сиёсат натижасида юзага келган муаммодир.\nҚозоғистон ҳукуматига ва куч ишлатар тизимлари учун ушбу ҳолат ноқулай бўлиб турибди. Чунки, булар икки ўтнинг орасида қолиб кетишди. Бир томондан Ўзбекистон ва иккинчи томондан халқаро жамоатчилик, инсон ҳуқуқларини ҳимоя қиладиган ташкилотлар. Ҳозир Қозоғистон ҳукумати ушбу вазиятни ўнглаш учун бор кучи билан ҳаракат қилмоқда. Бунинг учун имкон қадар кам ёвузлик принципидан боришмоқда.\nУлар агар бу Ўзбекистоннинг муаммоси бўлса, Ўзбекистон қочқинларни жиноий ишларга аралашган деб билади, унда биз бу одамларни ортга қайтаришимиз керак. Ўзбекистоннинг ўзи улар билан орани очиқ қилиб олсин, деган фикрда.\nБи-би-си: Ғарб давлатларининг қочқинлар ишига бўлган муносабатини қандай баҳолайсиз?\nДўсим Сатпаев: Айрим ғарб давлатларининг Марказий Осиёдан қочқинларни қабул қилиш қарашлари ўзгара бошлади. Ва бу нарса салбий томонга ўзгармоқда. Бунга ушбу мамлакатларда ислом ва мусулмонларга қарши кайфиятнинг ўсиши сабаб бўлмоқда. Швецияда содир этилган портлашлар бу ҳудудларда хавфсиз бўлмаган Исломий давлатлардан янги вакилларнинг келиши ғарб демократияси хавфсизлигига рахна солиши мумкин деган қарашларни кучайтирди.\nШунинг учун, ҳам Қозоғистон ва Ғарб давлатларининг айнан қочқинлар борасидаги қизиқишларини бирлаштирадиган вазият юзага келди.\nЯна ғарб очиқчасига уларга қочқинлар керак эмаслигини айтолмаяпти. Иккинчи томондан эса, Қозоғистон уларни Ўзбекистонга бериб юборса кўзини юмиб ҳам туролмайди.\nБи-би-си: Қозоғистонга қочқинларни ортга қайтариш борасида Ўзбекистон томонидан қанчалик босимлар бўлган деб ўйлайсиз?\nДўсим Сатпаев: Ўзбекистон томонидан Қозоғистонга босим ўтказилганининг маълум ҳолатлари мавжуд. Чунки, Ўзбекистон раҳбарияти бир неча маротаба қўшниларини уларнинг ҳудудида хавфли инсонлар борлигида айблаган. Улар гўёки террористик ташкилотларда иштирок этган ё-да, экстремистик ғояларни тарғиб қилишган. Бундай айбловлар Қозоғистон шаънига ҳам бир неча маротаба айтилган.\nАммо, бир нарса, ўзбекистонлик қочқинларнинг Ўзбекистон куч ишлатар тизимлари томонидан жиноятчи деб аталиши Қозоғистон учун ўнғай ҳолат эмас. Шунинг учун ҳам ушбу омилнинг ўз ўрни бор.\nБи-би-си: Қозоғистон ушбу қочқинларни экстрадиция қилиш ортидан нима ютиши мумкин?\nДўсим Сатпаев: Ҳуқуқ тартибот нуқтаи назаридан Қозоғистон хавфсизликни таъминлаш томонидан ютади. Чунки, Қозоғистон ҳукумати ушбу одамларнинг ғарбга кетиш имкониятига эга бўлмай ва шу билан бирга Ўзбекистонга қайтишни истамай Қозоғистон ҳудудларида қолиб кетишини истамайди.\nҚозоғистон ҳуқуқ-тартибот тизими ходимлари нуқтаи назаридан қочқинлар миллий хавфсизликка таҳдид солиши мумкин. Чунки, қозоқ томони ҳам уларни Ўзбекистон айблаётган жиноий ишларда иштирок этган дея гумон қилади.\nШунинг учун ҳам, қочқинларнинг экстрадиция қилинишида асосий ролни ўйнаётган ҳуқуқ-тартибот органлари учун уларнинг Қозоғистон ҳудудида бўлмаслиги энг мақул вариант.\nЯна бир нарса уларни қочқинлар қаёққа кетиши унчалик ташвишлантирмайди. Агар ғарб бошпана изловчиларни қабул қилишга тайёр бўлса, Қозоғистон жон деб уларни юбориши мумкин. Агар қабул қилмаса, Ўзбекистонга қайтаришлари керак.\nБи-би-си: Сизнингча, ушбу бошпана изловчилар миллий хавфсизликка нақадар таҳдид солиши мумкин?\nДўсим Сатпаев: Бир нарса дейиш қийин. Чунки, қочқинларга нисбатан ҳам Қозоғистонда ва ҳам ғарбда пайдо бўлган фобиа, ҳар қандай ишора ва гумонни автоматик равишда кўпчиликнинг кўз олдида содир этилган факт мақомига айлантириши мумкин. Уларнинг Қозоғистон учун реал хафв туғдириш мумкин деб айтиш қийин. Чунки, бу одамлар бирор қонунни бузишга манфаатдор эмас деб биламан.\nАммо улардан бўлган қўрқувдан келиб чиқиб қочқинларга нисбатан қатъий муносабатлар тенденцияга айланиши мумкин. Ана унда қолган қочқинларга нисбатан ҳам шундай чоралар кўриб бошланади. Агар биринчи этап Ўзбекистонга экстрадиция қилинса, ҳуқуқ-тартибот органлари қолган бошпана изловчиларга ушбу усулни бемалол қўллашлари мумкин.


Андижон меҳнат инспекцияси бошлиғи аёл кишини беҳаё сўзлар билан ... - UzNews.uz\n11 сентября, 20:32 628 0\nАндижон меҳнат инспекцияси бошлиғи аёл кишини беҳаё сўзлар билан сўкди — аудио\nМеҳнат вазирлиги ҳолат юзасидан ўрганиш олиб борди.\nАндижон вилоят бандлик бош бошқармаси давлат меҳнат инспекцияси бошлиғи Андижон шаҳар аҳоли бандлигига кўмаклашиш марказининг собиқ ходимасини сўкди.\nҲолат юзасидан Меҳнат вазирлиги ўрганиш олиб борди.\nЎрганиш натижаларига кўра, Андижон шаҳар аҳоли бандлигига кўмаклашиш марказининг собиқ ходимаси Х.Жўрабекова билан тузилган меҳнат шартномаси Ўзбекистон президентининг 2021 йил 3 апрель кунги ПҚ-5053-сонли "Давлат ҳокимияти ва бошқаруви органларининг тузилмасини мақбуллаштириш ва штат бирликлари сонини қисқартириш тўғрисида"ги қарори талаблари асосида Меҳнат Кодексининг 100-моддаси 2-қисми 1-бандига асосан 2021 йил 4 июль кунидан бекор қилинган.\nАндижон вилоят бандлик бош бошқармаси давлат меҳнат инспекцияси бошлиғи Ф.Муҳаммаджонов унинг ноқонуний хатти-ҳаракатларини тўхтатмоқчи бўлган вақтида низо келиб чиққан.\nУшбу низоли ҳолат юзасидан шу куннинг ўзида тегишли равишда далолатнома расмийлаштирилиб, ҳуқуқий баҳо беришлик учун Андижон шаҳар ИИБга ариза билан мурожаат қилинган ҳамда ҳолат юзасидан ҳозирда Андижон шаҳар ИИБ томонидан суриштирув ҳаракатлари олиб борилмоқда.


Пойтахтда “Плов-party” фестивали ўтди\nЎтган ҳафтада пойтахтимиздаги Этноовулда Қозоғистон халқи Ассамблеяси ўзбек, уйғур, озарбайжон этномаданият бирлашмалари билан бирга “Плов-party” хайрия тадбирини ўтказди.\nАстана куни муносабати билан, шунингдек, ЭКСПО-2017 халқаро кўргазмасига бағишлаб ташкиллаштирилган ушбу тадбирда Қозоғистон халқи Ассамблеяси аъзолари, этномаданият бирлашмалари вакиллари, турли ташкилотлар аъзолари иштирок этишди. Тадбир давомида 600 кг палов тайёрланиб, мингга яқин одамга бепул тарқатилди. Тадбир иштирокчилари энг яхши ошпазлар тайёрлаган ўзбек миллий таомининг “Тўй оши”, “Самарқанд палови”, “Чойхона оши” турларидан, уйғур миллий оши, Озарбайжон “Хон палови” ҳамда сомса, нон, бўғирсоқлардан татиб кўришди. Ушбу машҳур шарқона таом турлари энг сифатли масаллиқлардан тайёрланди, улар Ўзбекистон ва Хитойдан келтирилди. Қозон атрофига гавжум тўпланган одамларнинг ҳаммасига ошни бирдек тақсимлашда ошпазлар ўз маҳоратини намоён этишди.\nШунингдек, тадбир меҳмонларига Қозоғистон халқи Ассамблеяси этномаданият бирлашмаларининг ажойиб концерт дастури намойиш этилди. Астана шаҳри ўзбек этномаданият бирлашмасининг бадиий ҳаваскорлар гуруҳи ҳам ўз истеъдодини намойиш қилиб, халқ олқишига сазовор бўлишди.\nТадбирда паловнинг олти тури тайёрланган бўлса, унинг уч хили ўзбек миллий палов турлари ҳисобланади, яъни бизнинг ошпазлар “Тўй оши”, “Чойхона оши” ҳамда “Самарқанд палови”ни қиёмига етказиб тайёрлашди.\nКуни кеча таваллуд айёмини нишонлаган Астана шаҳри – Қозоғистонда яшовчи эл-улус, этнос вакилларини бирлаштирувчи чанғароқ ҳисобланади. Биз, этнос вакиллари Ассамблея ҳамжиҳатлигига, тотувлигига ягона оила фарзандлари каби бирлашиб, ўз ҳиссамизни қўшмоғимиз лозим.\n– Қозоқ халқининг меҳмондўстлиги, Ватанимиздаги этнос вакилларининг тотувлиги туфайли юртимизда тинчлик доимо ҳукм суришига ишонаман, – деди Астана шаҳар ўзбек этномаданият билашмасининг раиси Шерзод Пўлатов.\nТадбир якунида энг мазали палов, оби нонлар тайёрлаган ошпаз Абдуваҳоб Шарипов, ҳомийлар “Шоҳ-Нон” хусусий корхонаси раҳбари, тадбиркор Ҳасан Шарипов, “Райҳон” қаҳвахонасининг соҳиби Собир Тошпўлатов ҳамда бошқа иштирокчилар Қозоғистон халқи Ассамблеяси ва ўзбек этномаданият бирлашмаси раиси Шерзод Пўлатов томонидан ташаккурномалар билан мукофотладилар.\nБугунги кунда бутун дунёга эшиги очилган суюкли пойтахтимизда давом этаётган ЭКСПО – 2017 халқаро кўргазмаси муваффақиятли якунланишига тилакдошмиз.\nИродахоним МУҲАММАДЖОНОВА, “Жанубий Қозоғистон”нинг Астана шаҳридаги жамоатчи мухбири., 2017-07-10, 19:41 182


ЎзА - Муаммо жиддий, сабаблар кўп\nСўнгги уч йилда Олий ва ўрта махсус таълим вазирлиги тасарруфидаги олий таълим муассасаларида 608 нафар изланувчи таянч докторантура ва докторантурада таҳсил олди. Афсуски, уларнинг 44,5 фоизи докторантурани ҳимоясиз якунлаган.\nБунга сабаб(лар) нима, қандай муаммолар бор?\n“Олий малакали илмий ва илмий-педагогик кадрлар тайёрлаш: миллий амалиёт ва хорижий тажриба” мавзусида бўлиб ўтган конференцияда шу каби саволлар муҳокама этилди.\nОлий Мажлис Сенатининг Фан, таълим ва соғлиқни сақлаш масалалари қўмитаси томонидан ташкил этилган мазкур тадбирда қўмита аъзолари, вазирлик ва идоралар вакиллари, олий таълим муассасалари ректорлари, проректорлари, илмий-тадқиқот марказлари, республика ихтисослаштирилган тиббий илмий-амалий марказлари мутахассислари иштирок этди.\nТаъкидланишича, бугунги кунда республика олий таълим муассасаларида 26 минг нафардан зиёд ўқитувчи фаолият олиб бормоқда. Шундан 10182 нафари илмий даражага эга. Фан доктори илмий даражасига эга бўлганлар сафида аёллар 31 фоизни, фалсафа доктори (PhD) илмий даражасига эга бўлганлар орасида эса 36 фоизни ташкил этади.\nТаянч олий таълим муассасалари ҳузурида 21 та қайта тайёрлаш ва малака ошириш марказлари ташкил этилган. Уларда ҳар йили 8 минг нафар педагог кадр 200 дан ортиқ йўналишда ўз малакасини оширмоқда.\n– Олий малакали илмий ва илмий-педагог кадрлар аттестациясига оид тартиб-қоидаларининг такомиллаштирилиши натижасида диссертацияни дастлабки муҳокамадан ўтказувчи илмий семинарлар сони кескин қисқартирилди, – деди Олий Мажлис Сенатининг Фан, таълим ва соғлиқни сақлаш масалалари қўмитаси раиси Зайниддин Низомхўжаев. – Илмий кенгашнинг эксперт комиссияси тугатилди. Илмий даража ва илмий унвонлар олиш бўйича Олий аттестация комиссиясига тақдим этиладиган ҳужжатлар сони ўрта ҳисобда 43 фоизга камайтирилди. Шунга қарамай, юртимизда моддий-техник, илмий-интеллектуал ресурсларни тўлиқ сафарбар этган ҳолда мавжуд илмий-техник салоҳиятдан етарли даражада фойдаланилмаяпти.\nТаҳлилларга кўра, 2007-2016 йилларда бажарилган 841 та фундаментал тадқиқотларнинг 35 таси ёки 4,2 фоизи идоралараро тадқиқотлардир. Бу илмий-тадқиқот институтлари ва олий таълим муассасаларининг лойиҳаларда фақат ўзлари иштирок этишга ҳаракат қилганлигини англатади. Айни ҳолат олий таълим ва академик илм-фаннинг интеграциясига жиддий тўсқинлик қилган. Оқибатда аҳамияти паст илмий лойиҳалар кўпайган.\nЯна бир муаммо шундаки, тадқиқотчиларда инновацион ва стартап лойиҳаларни тайёрлаш тажрибаси етишмайди. Шу сабабли инновацион ишланмалар ва технологияларни иқтисодиётнинг тегишли тармоқлари ва соҳаларига жорий қилиш даражаси пастлигича қолмоқда.\nХўш, бундай оғриқли масалаларни қандай ҳал этиш мумкин?\nКонференцияда бу бўйича бир қатор таклиф ва тавсиялар илгари сурилди. Мутахассислар фикрича, таянч докторантура ва докторантурада квоталарни тақсимлаш тизимини такомиллаштириш зарур. Бунда мамлакатимиз миқёсида талаб даражаси юқори бўлган, устувор йўналишлар бўйича ихтисосликларни ҳисобга олиш керак.\nБундан ташқари, таянч докторант ва докторантларнинг иш жойи, ўқиш шароитлари, фаолиятини тизимли тавсифда таҳлил этиш, мониторинг қилишнинг оптимал механизмларини ишлаб чиқиш лозим. Тадқиқот натижаларини амалиётга жорий этиш, таҳлил ва самарадорликни баҳолаш бўйича стандарт меъёрий асосларни яратиш ҳам алоҳида аҳамиятга эга.\nҚайд этилишича, ҳозир юртимиздаги илмий ходимларнинг ўртача ёши 57 ёш. Агар ҳозирдан ёшларни илмий соҳага кўпроқ жалб қилиб, уларни қўллаб-қувватлаш чоралари кўрилмаса, яқин йилларда илмий кадрлар билан боғлиқ муаммолар юзага келиши эҳтимолдан холи эмас.\n– Айни пайтда юртимизда 273 миллиард сўмлик 1514 та давлат илмий-техник дастурлар бажарилаяпти, – деди Ўзбекистон Республикаси Инновацион ривожланиш вазирлиги бошқарма бошлиғи Шуҳрат Отажонов. – 2019 йилнинг биринчи ярим йиллиги бўйича ўтказилган мониторинг якунларига кўра, улар асосида 2555 та илмий мақола нашр этилган. Шундан бор-йўғи 161 таси халқаро нуфузли илмий журналларда эълон қилинган. Ҳисоб-китобларга кўра, чет элда илмий мақола чоп эттириш 500 АҚШ доллардан 1000 АҚШ долларгача маблағни талаб этади. Шуларни инобатга олган ҳолда вазирлик томонидан илмий мақолаларни юқори рейтингга эга илмий журналларда чоп этишга кўмаклашиш мақсадида “Proofreading” хизмати ишга туширилди.\nШуҳрат Отажоновнинг сўзларига кўра, Proofreading илмий мақола матнини юқори баҳоланган журналларнинг талабларига мувофиқ таҳрирлайди, ёзма инглиз тилидаги матнни такомиллаштиради, имло ва грамматик хатоларни бартараф этиб, белгиланган техник талабларга мослаштиради. Энг асосийси, ушбу хизмат мутлақо бепул. Ундан мамлакатимиздаги олимлар, илмий изланувчилар ва мутахассислар фойдаланиши мумкин. Бунинг учун Ўзбекистон Республикаси Инновацион ривожланиш вазирлигининг расмий сайтидаги махсус иловага инглиз тилидаги мақолани жойлаш кифоя.\nОлий малакали илмий ва илмий педагогик кадрларни тайёрлашда хорижий мамлакатлар тажрибаси қандай?\nУлардаги қай бир илғор ютуқларни Ўзбекистонга татбиқ этса бўлади?\nТадбирда шу хусусда ҳам ўзаро фикр алмашилди. Жумладан, Тошкент шаҳридаги Сингапур менежментни ривожлантириш институти проректори Шерзод Актамов бу борада Хитой тажрибаси ҳақида маълумот берди:\n– Хитойда докторантурага кириш имтиҳонларида номзод илмий кенгашга режа тақдим қилиши керак. Унда изланувчи қандай тадқиқотни амалга оширади, қайси илмий методлардан фойдаланади, қай бир манбалар билан ишлайди, якунда қандай натижага эришилади каби саволларга батафсил жавоб акс этиши талаб этилади. Эътиборли томони, докторантлар ОТМда мутахассислик ва илмий тадқиқотлар методологияси фанлари бўйича ўқитилади. Бу бўйича имтиҳондан ўтсагина илмий иш ҳимоясига киритилади. Фикримча, бизда ҳам айни шу жиҳатларни амалга татбиқ этиш керак.\nАнжуманда мавзу бўйича билдирилган таклифлар, тавсиялар салмоқли бўлди. Мана, уларнинг айримлари: мамлакатимизда хорижий фалсафа доктори (PhD) даражасига эга олимлар дипломини нострификация қилиш жараёнини қайта кўриб чиқиш зарур.\nЎзбекистон Республикаси Вазирлар Маҳкамаси ҳузуридаги Олий аттестация комиссияси томонидан тавсия этиладиган журналларнинг фаолиятини халқаро талабларга босқичма-босқич мослаштириш мақсадга мувофиқ. Шунингдек. диссертация ишларини расмийлаштириш, тарқатиш ва топшириш жараёнларини электрон ҳужжатлаштириш тизимига ўтказиш фурсати етди. Янги, долзарб йўналишлардаги илмий тадқиқотларнинг сони ва сифатини оширишга ҳам жуда катта эҳтиёж бор.


16 январь, 09:32\n“Рома” бош мураббийи Жозе Моуриньо ўтган турда “Ювентус”дан учралган аламли мағлубиятда Элдор Шомуродовни айлаган эди. Ўганда 3:1 ҳисобида олдинда бораётган римликлар 70-дақиқада Элдор ўйинга қўшилганидан кейин кетма-кет учта тўп ўтказганди. Шомуродовнинг ҳимояланишдаги хатоси жамоага қимматга тушганди.\nШунингдек, Моуриньо жамоа жуда бўш ўйинчилар борлигини, мураккаб пайтда характер кўрсатиш кераклигини таъкидлаб, бошқа шогирдларини ҳам кескин танқид қилган.\nЭнди португалиялик мутахассис ўша танқидига изоҳ берди.\n- Ўйинчилар танқидни тўғри қабул қилди. Булар менинг тажрибамга ва бажараётган ишларимиз келажагига ишонадиган одамлар. Суҳбатлашаётганимда ижобий томонни кўзлаётганларини кўриб тураман.\nМен футболчиларга ҳам матбуотга айтган гапларимни айтаман. Фақат айрим деталларга чуқурроқ тўхталаман.\nФутболчилар ривожланишни хоҳлайди. Улар хафа бўлавермайди ва танқидни кўтаради. Шунинг учун ҳам мен улар билан ишлашдан бахтиёрман, - деди Жозе Моуриньо.\nУчинчи трансфер керак эмас!\n“Рома” бош мураббийи Жозе Моуриньо январда олинган икки футболчи билан кифояланишини ва бошқа трансферга эҳтиёж сезмаётганини маълум қилди.\n- Биз икки ярим ҳимоячи – Сержиу Оливейра ва Эйнсли Мэйтленд-Найлсни олганимиздан жуда мамнунман. Қишда бошқа футболчи олмаймиз ва шунинг учун учинчи трансферни кутманглар. Бу икки ўйинчи юқори ўринлар учун курашда майдон марказидаги мувозанатни ушлаб қолишга ёрдам беради.\nБу трансфер ойнасидаги ишларимиз тугади. Икки ярим ҳимоячини олишда бизни қўллаб-қувватлаган раҳбариятга миннатдорлик билдираман, - деди Жозе Моуриньо.\nЭслатиб ўтамиз, “Арсенал”га тегишли бўлган Эйнсли Мэйтленд Найлс мавсум охирига қадар “Рома”да тўп тепади. Спорт директори Тьягу Пинто “канонирлар”ни ижара шартномасига бу ўйинчини кейинчалик сотиб олиш ҳуқуқини қўшишга кўндира олмаган. Шу боис, Мэйтленд-Найлс мавсум якунланиши билан Англия премьер-лигасига қайтиб кетади.\nБу ўйинчи жорий мавсумда Англия премьер-лигасида саккизта учрашувда иштирок этиб, ўзини кўрсата олмаган.\nСержиу Оливейра бўйича вазият римликлар хоҳлагандек кўриниш олди. Тажрибали ярим ҳимоячи мавсум охиригача ижарада ўйнайди. Ёзда “Рома” уни сотиб олиш ҳуқуқига эга. Бунинг учун улар “Порту”га 15 миллион евро атрофида маблағ ўтказиб бериши керак бўлади.\nЎйинчининг ўзи ҳам фаолиятини “Рома”да давом эттиришни истамоқда.\nСержиу Оливейра жорий мавсумда барча турнирларда 24 учрашувда майдонга тушиб, бешта гол ва битта голли пас муаллифи бўлди.\nЙигитлар, тезроқ кетганингиз маъқул!\n“Рома” икки нафар футболчи билан хайрлашишни истамоқда. Римликлар жорий мавсумда бирорта ўйинда иштирок этмаган ҳимоячи Давиде Сантон билан шартномани муддатидан олдин бекор қилишга уриняпти.\n31 ёшли ҳимоячининг амалдаги битими ёзда якунланади. Томонлар ҳозир компенсация миқдори бўйича музокарага киришган.\nДавиде Сантон ўз даврида “Чезена”, “Ньюкасл”, “Интер” каби жамоаларда ҳам ўйнаган. У “Рома”га 2017 йилда “Интер”дан олиб келинган. Шундан бери римликлар таркибида А Серияда 41 та учрашувда иштирок этди.\nКетиши керак бўлган иккинчи ўйинчи Федерико Фасиодир. Клуб мутасаддилари аргентиналик легионерни олишни “Салернитана” ва “Сампдория”га таклиф қилмоқда.\nБироқ, Фасионинг ўзи шартномаси якунлангунича “Рома”да қолмоқчи. Унинг римликлар билан ҳамкорлиги ёзда тугайди.\n34 ёшли ҳимоячи Европага келганидан кейин “Севилья” ва “Тоттенхэм”да ўйнаган. “Рома”га 2017 йили ўтган ва жамоанинг асосий ўйинчиларидан бўлган. Шу пайтга қадар А Серияда 127 та учрашув қатнашиб, ўз ҳисобига 11 та гол ёздириб қўйган.


Туман ҳокимлигида навбатдаги сиёсий-маърифий ўқув-соати бўлиб ўтди. » "Bulung‘ur hayoti" gazetasi\nТуман ҳокимлигида навбатдаги сиёсий-маърифий ўқув-соати бўлиб ўтди.\nGazeta: admin Қўйилган сана: 2-07-2021, 12:10 Рукун: Янгиликлар / СИЁСАТ / ТУМАН ХАЁТИ Кўрилди 0\nБугун, 2 июль куни Булунғур туман ҳокимлигида навбатдаги сиёсий-маърифий ўқув-соати бўлиб ўтди. Унда туман ҳокимлиги аппарати ходимлари иштирок этди. Ўқув соати аввалида туман ҳокимлиги ташкилий-назорат гуруҳи раҳбари Б.Мамадияров сўзга чиқиб, ҳокимлик масъул ходимларининг ижро интизомига қатъий риоя этишлари лозимлиги, шунингдек, «E-ижро» электрон тизимига масъулият билан ёндашиш лозимлигинини эслатиб ўтди.\nШундан сўнг, туман ҳокимининг ўринбосари А.Бурибоев сўзга чиқиб, туманда ёшлар билан ишлаш, шунингдек, «Ёшлар дафтари»ги рўйхатга олинган ёшларни ижтимоий қўллаб-қувватлаш борасида амалга оширилаётган ишлар тўғрисида маълумот бериб ўтди.\nХусусан, ҳоким ўринбосарининг маълум қилишича, бугунга қадар 2 минг 312 нафар ёшларга 578 гектар ер майдонлари ажратиб берилди, 520 нафар ёшларга 10 млрд 45 млн. сўм кредит маблағлари ажратилди, 320 нафар ёшлар касб-ҳунарга ва тадбиркорликка ўқитилди. Шунингдек, бугунга қадар, туман сектор раҳбарлари ва ДХХ туман бўлими иштирокида 263 маротаба учрашувлар ташкил этилган бўлиб, ёшлар томонидан жами 2 810 та муаммо ва таклифлар билдирилган. Бугунги кунда ушбу мурожаатларнинг 2 235 таси (85.1%) ижобий ҳал этилган, 156 таси рад этилган, 419 тасининг ижроси таъминланмоқда. Бундан ташқари 75 нафар ёш ҳайдовчилик гувоҳномасини олиш учун ўқишмоқда. Бунинг учун «Ёшлар жамғармаси» маблағлари ҳисобидан 73 500 000 сўм маблағ тўлаб берилган. 20 нафар ёш «Ватанпарвар» ташкилоти туман бўлимида ташкил этилган 5 турдаги касб-ҳунарга ўргатиш ўқув курсларида таҳсил олишмоқда. Мазкур курслар ўқиш харажатларининг 75 фоизи ҳам «Ёшлар жамғармаси» маблағлари ҳисобидан қоплаб берилади.\nШунингдек, ўқув соати давомида туман ҳокимининг маслаҳатчиси Ғ.Шаманов сўзга чиқиб, ўтган ҳафта ўқув соатида олинган тест синовлари натижаларини ўқиб эшиттирди, энг яхши ва энг ёмон кўрсаткичларни қайд этган ходимларга лотин тилида ёзилган бадиий адабиётлар топширилди.\nШунингдек, барча ходимлардан лотин алифбосида имло қоидаларига риоя этилиши юзасидан иншо олинди. Иншо натижалари кейинги ҳафтада ўтказиладиган ўқув соатида эълон қилинади.\nСектор раҳбарлари ҳисобот берди\n225 НАФАР ЁШЛАРГА ИМКОНИЯТ


Ўтган йили Тошкентда 150 дан ортиқ автобус ҳайдовчилари ишдан бўшатилди | Uzbekistan Today\nБош саҳифа / Социум / Ўтган йили Тошкентда 150 дан ортиқ автобус ҳайдовч...\nЎтган йили Тошкентда 150 дан ортиқ автобус ҳайдовчилари ишдан бўшатилди\nЎтган йили Тошкентда 150 дан ортиқ автобус ҳайдовчилари йўл-транспорт қоидаларини бузгани аниқланиши натижасида ишдан бўшатилди, деб хабар беради Uzbekistan Todayга ИИВ Йўл ҳаракати хавфсизлиги бош бошқармаси катта инспектори Мансур Рихсиев.\nРихсиевнинг сўзларига кўра, бундан ташқари пойтахт автобус саройларидан 15 та шахс ўз лавозимидан озод этилган. Шунингдек, қоидабузарларга қарши 5000дан ортиқ маъмурий чоралар қўлланган.\n«Ҳукумат бир неча йилдан бери Тошкент шаҳрида жамоат транспортларининг йўловчиларга хизмат кўрсатишини яхшилаш ва тартибга солиш, жумладан, автобус ҳайдовчиларининг йўл ҳаракати хавфсизлиги қоидаларига риоя этиши бўйича иш олиб бормоқда», – дейди Рихсиев.\nКўрилаётган чора-тадбирлар натижасида жамоат транспорти билан боғлиқ можаролар 33 %га, автобус ҳайдовчисининг айби билан содир бўладиган воқеалар 37,6 %га, жиддий оқибатларга олиб келувчи ҳодисалар 100 %га камайди, деб хабар беради у.\nҲозирги вақтда Тошкентнинг барча йўналиш автобуслари координатни аниқлаш тизими — GPS-назорат билан жиҳозланган. У орқали автобуснинг графикка амал қилган ҳолда оралиқ масофани сақлаётгани, тезлик чегаралари ва йўналишга мувофиқ ҳаракатланаётганини текшириш мумкин.\nGPS-назоратни татбиқ қилиш — бугун жамоат транспортларида хавфсизликни таъминлаш учун қўлланаётган усуллардан бири. Бундан ташқари, компьютерлаштирилган тизимни жорий этиш йўл ҳаракати бошқарувида автобус ҳайдовчилари йўл қўйган қоидабузарликларни назорат қилиш имконини беради, дея ҳисоблайди Рихсиев.\n«Ҳозир қоидабузарликлар илгаригидан кўра камайди. Ўйлайманки, GPS-назорат ёрдамида биз уларнинг даражасини 0 га қадар туширамиз», – дейди у.\nБугунги кунда ҳайдовчи томонидан содир этилган қоидабузарликлар аниқланган тақдирда, уни кўриб чиқиш ва лозим бўлган тақдирда маъмурий чора кўриш учун автосаройга жўнатилади. Агар бу ҳолат иккинчи бор қайтарилса, ҳайдовчи ишдан бўшатилади.\n«Бундай ҳолатда биз томонимиздан ҳайдовчилар катта жаримага тортиладилар. Сабаби, улар нафақат ўз ҳаётлари, балки йўловчилар ҳаётига ҳам масъулдирлар», – деб таъкидлайди Рихсиев.\nЙўл ҳаракати хавфсизлиги бош бошқармаси йўловчиларни ҳайдовчи томонидан кичик қоидабузарликка йўл қўйилган тақдирда ҳам ишонч телефони орқали хабар беришга чақиради.


ИнтерФУТБОЛ :: «Пахтакор»нинг кучайиши Миллий терма ва Олий лига учун қай даражада таъсир ўтказади?\n«Пахтакор»нинг кучайиши Миллий терма ва Олий лига учун қай даражада таъсир ўтказади?\nБу йилги Рамазон ҳайити «Пахтакор»га роса ярашди. Жамоа сармоя бобида қаддини тиклади. Йўқ, бундай дейиш оз. «Шерлар» Бобур Шодиев президентлиги даврида гигантлик сари қадам ташлаш учун чоғланишмоқда.\nИкки мавсум аввал «Локомотив»да тўп суришни орзу қилган футболчилар энди «Пахтакор»га кўз тикишса, ажабмас. Клубнинг янги раҳбарияти олиб бораётган ишлар олий лига ҳавосини бирдан ўзгартириб юборди. Ислоҳотлар самараси ўлароқ, футболчилар олдига қўйиладиган талаблар ҳам кескин кучаяди, албатта.\nНаинки «Пахтакор», балки бошқа клублар таркибида тўп сурувчи, ўз устиларида ишлаш ва маҳоратлари ўсишини истовчи барча футболчиларнинг ҳам бу каби ўзгаришлардан қувонишларига ишончимиз комил. Хусусан, изланувчан футболчилар келгуси мавсум «Пахтакор» таркибидан жой олиш учун иккинчи даврада нималарга қодир эканликларини исботлашга зўр беришлари тайин.\nЯнгиланишлар шу зайл давом этса, маҳорати тобора сайқалланиб бораётган Шерзод Каримов яна катта саҳнага қайтади, яъни миллий жамоамиз асосий таркиб футболчиларига жиддий рақобат туғдиради. Вазият шундай тус оладики, бош жамоамиз таркиби табиий тарзда янгиланади. Ҳаммасига август ойида гувоҳ бўламиз, насиб этса...\nОлий лиганинг август ойидаги учрашувларида сачраб турган истеъдод ва маҳорат учқунлари алангаланади, футболчилар ўртасида асосий таркибдан жой олиш ва ўз кучини намойиш этиш учун чинакам рақобат бошланади. Чунки «Пахтакор» мутасаддилари айрим футболчиларнинг майдонга тушишлари учунгина, шунчаки, сармоя сарфламасалар керак. Энди аввалги даврлар ортда қолди ва буёғига клуб шону-шавкати учун жонбозлик кўрсатадиган, бу йўлда ўзини аямай меҳнат қиладиган футболчилар пешонаси ярқирайди. Ана, аслида гол уришни биладиган Игорь Сергеев ҳам сергак тортди, уйғонди. У кўзларини очиб, худди уйқудан уйғонгандек атрофга қараса, клуб ҳаёти ўзгариб кетибди. Албатта, Игорь ҳам иссиқ ўрнини совутгиси келмайди. Сал аввалроқ ўз майдонида «аждарлар»га йирик ҳисобда ютқазишдан уялмаган жамоа қандай сабабга кўра, шу рақибни енгди? Бу - талаб ва мукофот пулининг кучи! Эътироф этиш керакки, сармоянинг сеҳрли таъсири футболчиларни руҳлантирди, уларнинг панада ётган имконларини ҳаракатга солди. Ватанпарварлик ўз йўлига, футболчиларнинг ҳақиқий кучи рақобат ва шу жараён муҳити учун сарфланадиган сармояда яққол кўзга ташланади. Сармоя ҳалол рақобатда ғалаба қозонган ва мухлисларни шодлантирган футболчиларники бўлиши керак. Хайриятки, «Пахтакор» мутасаддилари энг зарур паллада шундай рақобат муҳитига замин ҳозирлашди. Буларнинг барчаси охир-оқибат, бош жамоамиз фойдасига ишлайди.\nБалки ЎФФ ҳам «Пахтакор» мутасаддиларидан ўрнак олар ва 31 август арафасида ютуқ учун миллий жамоамиз футболчиларига муносиб миқдорда мукофот пули эълон қилар... Балки Самвел Бабаян шу мукофотга эҳтиёж сезадиган ва ғалаба учун курашишга қодир футболчиларга имкон берар... Ҳарқалай, оқилона йўл излаб топилса, ёмон бўлмасди. Бу - футболчилардаги ватанпарварлик туйғусини инкор этмайдиган жараён. Ҳаёт ҳақиқати тан олинса ва шунга мувофиқ, амалий чора-тадбирлар ишлаб чиқилса, футболчиларимизнинг бўлажак 2та муҳим учрашувда ғалаба қозонишлари фоизи анча ортади. «Пахтакор»даги туб бурилиш - фикримиз исботи. Бошқача айтганда, клуб мутасаддилари Рамазон ҳайити арафасида футболимиздаги бўлажак байрамларга пойдевор қўйишди. Ўйлаймизки, бу тагзамин вақт ўтгани сайин мустаҳкамланиб бораверади.\nДейлик, мавжуд меъёрларни бирдан бузиб юборган «Бунёдкор»нинг аччиқ тажрибаси ҳамон мухлислар ёдида. Янги сармоя илинжида эндигина шаклланган таркибни тарқатиб юборган «Локомотив» мутасаддиларига тегишли футбол сиёсати ҳам мухлислар қалбини ўртади. Улар «Бунёдкор» ва «Локомотив» Осиёнинг энг кучли жамоалари қаторига киришидан умидвор эдилар. Афсуски, юксак умид ва ишонч оқланмади. Бошқача ифода этсак, пойдевори мўрт футбол девори кучли босимга бардош беролмади. Ҳозирдан сезилиб турибдики, «Пахтакор» мутасаддилари узоқ келажакка қаратилган йўлни танлашди. Уларнинг хатти-ҳаракатларида еврофутбол меъёрлари нафаси уфурмоқда. Қаранг, Шота Арвеладзе бошқарадиган мураббийлар штабида Германия, Франция, Голландия, Бельгия каби футбол мактаблари ҳавоси уйғунлашди. Агар мураббийлар штабига яхлит тирик организм сифатида қарасак, бош мураббий шу бирликнинг юрагидир. Организмнинг мукаммал фаолияти учун бошқа аъзолар юракка муносиб бўлиши керак. Шу маънода айтсак, Шота Арвеладзе муносиб ёрдамчиларни ягона ғоя остида бирлаштирди, назаримизда. Самвел Бабаян муваффақиятсизликларининг бир жиҳати эса унинг ёрдамчи танлаш тамойилларига бориб тақалади. Очиқ тан олайлик, унинг ассистентлари савия бобида миллий терма даражасига тортмайдилар. Ўз келажагини ўйлаган бош мураббий эса худди Шота Арвеладзе каби йўл тутади. Агар у ёрдамчилари билан бамаслаҳат иш юритса, албатта, юксак натижаларга эришади. Акс ҳолда, грузин футболига хос индивидуалликка берилиш унинг яхши ишлашига халақит беради. Умид қиламизки, бундай бўлмайди. Зеро, Арвеладзе шунинг учун ҳам муносиб ёрдамчилар танлашга жиддий эътибор қаратган.\nҚизиқ, терма жамоамизнинг бўлажак учрашувларга тайёргарлик режасини тузишда Самвел Бабаянга унинг ёрдамчилари қандай маслаҳатлар беришди экан?! ЎФФ нима учун бу масалага аҳамият бермай, ҳамон таваккалига иш тутмоқда? Агар бош жамоамиз бўлажак 2та ўйинни ҳам ўз фойдасига ҳал қилса (юқорида тилга олинган омилларга кўра, бу юз бериши кутилаётган ҳодисадир), ЎФФнинг тили узун бўлади. Бордию, мағлубият қайд этилса, мураббийлар истеъфога чиқарилади - тамом. Бу - ҳозирдан барчага маълум саналган ўзини оқлаш сиёсати. Бунга аллақачон кўникиб улгурганмиз ва яна шу ҳол такрорланса, нима бўлади? Саволдан аёнки, бугун қутлуғ касб байрамларини нишонлаётган футбол журналистларини олдинда янги таҳлиллар ва теша тегмаган мавзулар кутмоқда. Демак, чарчашга вақт йўқ. Олға, ҳамкасблар! Байрамингиз муборак!